Manatın taleyi qabaqcadan həll olub? Fərhad Hacınski ilə müsahibə. – Friday.az\nHomeBütün yazılarAktualManatın taleyi qabaqcadan həll olub? Fərhad...\nAktual, Biznes Mart 26, 2020\nKoronavirus pandemiyası ilə əlaqədar böyük narahatlıq fonunda ölkəmizə yeni bir təhlükə gəldi. Devalvasiya təhlükəsi. Yüzlərlə insan dollar almaq üçün valyutadəyişmə məntəqələrinə tələsdi. Amma təəccüb doğursa da, banklardakı məzənnə əvvəlki kimi qaldı. Azərbaycan valyutası ilə əslində nə baş verdiyini və bu cür sıçrayışlardan necə qazana biləcəyimizi Hajinsky & Nagiyev konsaltinq şirkətinin həmtəsisçisi Fərhad Hacınski danışdı.\nSon həftə Bakıda virusla yanaşı, hamı valyutadan danışır. Valyutada hansı sıçrayışlar olub və bu nə ilə əlaqədardır?\nAzərbaycanda milli valyutanın məzənnəsi əvvəlki kimi sabitdir, bu, milli valyutanın dünya praktikasında tətbiq olunan tənzimlənmə üsullarından biridir. Məzənnə sabit olduğu üçün isə sərbəst sıçrayışlar da ola bilməz. Yalnız Mərkəzi Bank (MB) inzibati qaydada məzənnəni dəyişə bilər və onu hər iş gününün əvvəlində kommersiya banklarına və ümumilikdə bazara elan edir. Son günlərdə müşahidə etdiyimiz isə neftin qiymətinin sürətlə düşməsi fonunda ölkə əhalisinin milli valyutanın möhkəm valyutalara (əsasən dollara) nisbətdə ucuzlaşacağına dair gözləntilərinə reaksiyadır. Lakin fakt göstərir ki, manatın dollara nisbətdə məzənnəsi əvvəlki kimi qaldı. Sadə dillə desək: “Azərbaycan əhalisinin irəli getmiş qismi” 6 martda OPEC+ iclası çərçivəsində baş tutmayan sövdələşmənin nəticəsi kimi martın 9-u neftin qiymətinin qəfil düşməsini öyrənərək və 2015-ci ilin mənfi təcrübəsinə istinad edərək, baş verənlərdə yeni devalvasiyanın siqnalını gördülər və bankların mübadilə məntəqələrinə qaçaraq, öz manat ehtiyatlarını dollara dəyişdilər. “İrəli getmiş” insanların manatı təhvil verdiyini görən digər insanlar da eynisini etməyə başladılar. Kütləvi isteriya başladı. Banklarda tələsik manatı dollara dəyişmək istəyən, amma bunu niyə etdiklərini tam bilməyən insanlardan ibarət növbə yarandı.\nİndi dollar almağa və ya satmağa dəyərmi?\nHər şey valyutadəyişmə əməliyyatı edən insanın məqsədindən asılıdır. Əgər bu, gündəlik həyat fəaliyyəti ilə bağlıdırsa, ümumilikdə bir sadə qayda var: dollar öhdəlikləriniz yoxdursa (dollar kreditlərini ödəmək, xaricdəki uşaqların təhsilini ödəmək, xaricdən alınan malları ödəmək) və ya ölkədən çıxmağa hazırlaşmırsınızsa, dollar sizə lazım deyil. Bütün digər ödənişləri siz manatla həyata keçirirsiniz, belə ki, ölkə Konstitusiyasına əsasən Azərbaycan ərazisində bütün ödənişlər yalnız manatla həyata keçirilir. Bu halda siz dolları lazım olanda, yəni bilavasitə ehtiyacınız olduqda alırsınız.\nMilli valyutanı dollara dəyişməyin daha iki səbəbi: siz əmanətlərinizi (yığdığınız və gündəlik həyatınızda istifadə etmədiyiniz pulları) daha çox güvəndiyiniz valyutada saxlamaq istəyirsinizsə, yaxud spekulyativ məqsədiniz varsa, yəni devalvasiyanı proqnozlaşdırmaq və onu qabaqlamaq, devalvasiyadan dərhal sonra isə onları satıb daha çox milli valyuta əldə etmək istəyirsinizsə.\nBirinci halda sizin qərarınız bir çox amillərdən asılı olacaq, o cümlədən, pulları bankda depozit hesabında saxlayıb-saxlamamağınızdan. Əgər bir çox iqtisadi məqamları nəzərə almasanız, mübadilə məzənnəsində pulları itirmək riski böyükdür.\nİkinci halda isə, məqsəd spekulyativ olanda məsələnin etik tərəfini nəzərə almaq lazımdır. Devalvasiya bir qayda olaraq, iki şəkildə olur: idarə olunan (məsələn, MB ixracatçıları dəstəkləmək üçün milli valyutanı qəsdən devalvasiya edəndə) və idarə olunmayan (ölkənin ticarət balansının saldosu mənfi olanda, yəni defisit varsa). Ticarət balansının defisiti, sadə dildə desək, o vaxt müşahidə olunur ki, ölkəyə daxil olan valyuta həcmi ölkədən çıxan həcmdən az olur. Amma bu hələ o demək deyil ki, ölkə dərhal öz valyutasını devalvasiya edəcək. Çünki milli valyutanın devalvasiyası ilk növbədə investorların ona olan etibarının itməsi deməkdir. Və bu halda milli valyutanı dəstəkləmək üçün qızıl rezervi istifadə olunur. Yəni MB valyuta ehtiyatları hesabına defisiti aradan qaldırmağa və idxalatçıları zəruri dollar kütləsi ilə təmin etməyə çalışır. Lakin həmin vaxt adi həyatında dollar ehtiyacı olmayan əhali zənginləşmək məqsədilə aktiv şəkildə dollar alırsa, ölkənin valyuta ehtiyatlarına əlavə təzyiq yaranır, nəticədə çıxılmaz vəziyyət baş verir. Ona görə də ölkəmizin hər bir vətəndaşı bu məsələyə şüurlu yanaşmalı və vəziyyəti daha da pisləşdirən və özünün də yaşadığı ölkənin iqtisadiyyatını zəiflədən addımlar atmamalıdır.\nDeyirlər ki, dollar Azərbaycanda indikindən yuxarı olmalıdır, onun artmasını saxlayırlar. Bu düzdür?\nDediyim kimi, ölkəmizdə manatın məzənnəsi sabitdir və sərbəst üzən deyil. Yəni məzənnənin aşağı və ya yuxarı istiqamətdə mümkün qısamüddətli tərəddüdləri MB tərəfindən valyuta tənzimlənməsi alətləri vasitəsilə tarazlanır. Bu, normal praktikadır. Ona görə də MB-ın manatın məzənnəsini qoruması qeyri-adi hal deyil, çünki onu indi sərbəst üzməyə buraxmaq ola bilsin ki, dollara nisbətdə öz dəyərini müvəqqəti itirməyə səbəb olardı. Bu proses əks istiqamətdə də işləyir, manat sərbəst üzmə zamanı xeyli yüksək dəyərə də sahib ola bilər.\nÖlkəmizdə bu cür valyuta sıçrayışlarından qazanc əldə etmək olarmı?\nValyuta sıçrayışlarından qazanc əldə etmək sərbəst üzən milli valyuta bazarlarında daha məqsədəuyğun olardı. Belə bir spekulyasiyanın parlaq nümunəsi 16 sentyabr 1992-ci ildə Sorosun alman markasına qarşı ingilis funt-sterlinqi alışı idi, həmin vaxt o, 1 milyard dollardan çox pul qazanmışdı. Sabit məzənnəli milli valyutası olan ölkələrdə yalnız devalvasiyanı qabaqlayaraq, təsadüfən qazanmaq olar (əgər spekulyativ qazancdan danışırıqsa). Lakin bunu proqnozlaşdırmaq ehtimalı çox aşağıdır, belə ki,devalvasiya haqqında qərara bir çox amillər təsir edir, onların heç də hamısı iqtisadi xarakterli deyil. Ona görə də bu sulara girməmək yaxşı olardı, xüsusən də bu məsələdən anlayışı olmayanlar üçün))\nVəsaitləri nəyə yatırmağı məsləhət görürsünüz? Avro? Dollar? Qızıl? Daşınmaz əmlak?\nBu suala istənilən maliyyəçinin cavabı belə olacaq ki, ilk növbədə riskləri diversifikasiya etmək lazımdır. Bu nə deməkdir? O deməkdir ki, bütün yumurtaları eyni səbətdə saxlamaq olmaz. Məsələn, bütün yığımlara bir daşınmaz əmlak almaq və ya bütün pulları eyni bankda eyni depozitə yatırmaq yanlış qərar olar. Ən başlıcası isə, pulların saxlanılmasını sərmayə anlayışı ilə, xüsusilə də spekulyasiya anlayışı ilə səhv salmaq olmaz. Əgər insan sadəcə öz əmanətlərini dəyərini zamanla itirmədən saxlamaq istəyirsə, ən yaxşı yol birmənalı olaraq, pulları ölkənin ən azı iki yüksək səviyyəli bankında müddətli depozit hesabına yatırmaqdır (iki müxtəlif valyutada da olar: deyək ki, manat və dollar).\nƏgər əmanətlərinizdən daimi stabil qazanc əldə etmək istəyirsinizsə, bu halda həm depozit yatırımı, həm də hansısa biznesə sərmayə uyğun gələr. Vəsaitlərin hansı hissəsini depozit hesabına yatırmağı, hansını isə biznesə sərmayə qoymağı hər kəs fərdi qaydada müəyyən etməlidir və maliyyədə təhlükəsizlik yastığı prinsipinə əsaslanmalıdır. Burada daşınmaz əmlak almağı da tövsiyə etmək olar, bir şərtlə ki, siz həmin əmlakdan kirayə ödəmələri şəklində passiv gəlir əldə etməyə hazırlaşırsınız.\nVə nəhayət sonuncu, siz daşınmaz əmlak və ya qızılı sonradan təkrar sata və satışdan qazanc əldə edə bilərsiniz. Bu satışlar investisiya sayılmır, spekulyativdir. Yəni siz nəticəni yalnız daşınmaz əmlakı, yaxud zinət əşyalarını satarkən əldə edirsiniz. Bu əqdlər yuxarıda təsvir olunan üsullarla müqayisədə daha risklidir və xüsusi bilik və təcrübə olmadan bu işlərlə məşğul olmağı tövsiyə etməzdim. Asanlıqla yandırmaq olar.\nKoronavirusla əlaqədar manatın vəziyyətinə əsasən hansı proqnozu verə bilərsiniz?\nÜmumilikdə proqnoz səmərəsiz işdir, xüsusən də milli valyutanın məzənnəsindən söhbət gedirsə. Üstəlik də bunu koronavirus pandemiyası fonunda etməli olanda heç bir öncəgörən kömək edə bilməz))\nÜmumi tezislərlə danışmaq olar. Bütün dünyada aktiv iqtisadi çöküş baş verir və elə ölkə yoxdur ki, bu pandemiya ona toxunmasın. Bu və ya digər ölkənin iqtisadiyyatı nə qədər diversifikasiya olsa da xeyri yoxdur, çünki ölkələr bir-birinin ardınca karantinə keçir. Burda belə misal çəkmək yerinə düşər ki, ailə başçısının, ailəni dolandıran şəxsin müvəqqəti işsiz qaldığı bir ailəni götürək. Ailənin gəliri bərpa olunana qədər bu ailənin öz ənənəvi həyat səviyyəsini hansı müddət saxlaya bilməsi həmin ailənin nə qədər yığımının olmasından asılıdır. Nə qədər çox yığım varsa, o qədər çox dayana bilər. İndi isə manata qayıtsaq, əminliklə yalnız onu deyə bilərəm ki, bizim yığımlarımız yetərincədir və ölkə iqtisadi cəhətdən güclüdür. Hər şey koronavirus pandemiyasının müddətindən asılı olacaq. Gəlin, 20-ci əsrin əvvəllərindən başlayaraq, bütün pandemiyaları təhlil edək, onların rəsmi sayı 5-dir, “İspan qripindən” tutmuş “Donuz qripinə” qədər. Fikir vermək olar ki, pandemiyanın müddəti hər dəfə daha qısa olurdu və bir qayda olaraq, bir ildən çox davam etmirdi. Bəşəriyyət hər dəfə daha tez reaksiya verməyi və infeksiyaya qalib gəlməyi öyrənib. Odur ki, ölkəmizin bu vəziyyətdə bütün çətinliklərə sinə gərə biləcəyinə və aktivliyin məcburi düşməsindən sonra iqtisadiyyatın daha çox inkişaf etmək üçün yaxşı təkan əldə edəcəyinə əminəm.\nMətn: Fərhad Hacınski, Nikita Yudin\nDekabr 8, 2019 0Comments 0Likes\nTəkliyə çəkilə biləcəyiniz məkanlar


Müsəlman dünyası üçün əlamətdar ay olan müqəddəs Ramazan ayı sabah başlayır. Orucluqla bağlı bildiklərimiz və bilmədiklərimizi öyrənmək üçün ilahiyyatçı, "Mənəvi dünya" İctimai Birliyinin rəhbəri, Qafqaz Müsəlmanları İdarəsinin nümayəndəsi Hacı Şahin Həsənlidən müsahibə götürmək qərarına gəldik.\n- Ramazan ayı nə üçün müqəddəs adlandırılır?\n- Ramazan Qurani-Kərimdə adı çəkilən yeganə aydır. Müqəddəs kitabda başqa heç bir ayın adı çəkilməyib. Ramazan ayı ona görə müqəddəsdır ki, Qurani-Kərim bu ayda nazil olub. Məhz bu ayda Allah müsəlmanlara oruc tutmağı vacib buyurub. Qurani-Kərimin "Bəqərə" surəsində Allah bəyan edir ki, "Sizdən öncəkilərə vacib edildiyi kimi, oruc tutmaq sizlərə də vacib edildi ki, bəlkə təqvalı olasınız...". Bu ayədə oruc tutmağın fəlsəfəsi açıqlanır. Yəni oruc təqva kəsb etmək üçün vacibdir. Təqva isə günahdan çəkinmək qüvvəsinə deyilir. İnsan nəfsilə mübarizədə günahın qarşısında müqavimət göstərə bilirsə, bu xüsusiyyətin adına "Təqva" deyilir. Təqvalı insan günahın qarşısında dayana bilən insandır. Ramazan ayında oruc tutmaq insanda iradəni gücləndirir. Ramazan ayında müəyyən saatlarda adi günlərdə halal olan qidalar haram buyrulur. Bu ayda insan halallardan keçməklə sanki, Allaha sadiqliyini nümayiş etdirir. İnsan digər canlılardan bu ayda fərqlənir. İnsan öz nəfsinə qalib gəlməklə bəndəlik zirvəsinə ucalmış olur.\n- İnsan bu ayda təkcə ac qalmaqla imtahana çəkilir?\n- Təbii ki, orucluq tək ac və susuz qalmaq demək deyil. Oruc zamanı insan bütövlükdə günahlardan çəkinməlidir. İnsanın bütün bədən üzvləri oruc halında olmalıdır. Gözü harama baxmamalıdır. Dili yalan, böhtan, şər, qeybət, nəlayiq və digər haram söz danışmamalıdır. Qulağı haram söz eşitməməlidir. İnsan bütün vücudu ilə oruc halında olmalıdır. Yalnız ac-susuz qalmaq insanın mənəvi təkamülünə səbəb ola bilməz. İnsan təkamülə çatmaq istəyirsə çalışıb günahlardan çəkinməlidir. Məhz oruc tutmaq da insana bu baxımdan gərəklidir. Ramazan ayında yaxşı olar ki, müsəlmanlar orucun mənəvi tərəflərinə diqqət etsinlər. Bu ayda haramdan, günahdan çəkinmə məsələsi önəmli olmalıdır. Muhəmməd peyğəmbər (s.ə.s) özü Şərəbanuyə xütbəsində, yəni Şərəban ayının sonuncu cümə günü orucluq barədə danışarkən Ondan soruşurlar ki, "bu ayda ən fəzilətli əməl hansıdır?". Hz Peyğəmbər cavabında buyurur ki, "haram işlərdən, haram fikirlərdən uzaq olmaq ən gözəl əməldir". Hətta insan bu ayda düşüncəsinə də hakim olmalıdır. Bu ay həm də həmdərdlik deməkdir. Məhz bu ayda varlı və kasıb insanlar eyni aclığı dadır. Bu zaman imkanlı şəxslər aclığı dadmaqla kasıbların halından hali olur. Onlarda ehsan xüsusiyyəti yaranır. İnsan başqalarının dərdini bilməsə onlarla şərik ola bilməz. Oruc fərdi olduğu qədər, həm də ictimai ibadətdir.\n- Xəstəlik və ya digər fiziki qüsurları olan kəslər oruc tutmaqdan azaddır. Bəs onlar savab qazanmaq üçün nə etməlidir?\n- Qurani-Kərimdə buyurulur ki, Allah insanı daşıya biləcəyindən artıq yükləməz. İnsanlar gücü çatan qədər Allaha ibadət edə bilər. Müqəddəs kitabda qeyd olunur ki, Allah sizin üçün çətinlik deyil, asanlıq istəyir. Orucun da tutulması kiminsə səhhətinə zərər vurarsa onlar oruc tuta bilməz. Xəstə, uşaq, yaşlı kəslər bu qrupa aid insanlardır. Oruc bütünlükdə cəmiyyətin məsuliyyətini insana xatırladır. İnsan bütün cəmiyyətin məsuliyyətini öz üzərində hiss edir. Məhz bu səbəbdən də oruc tutmaq nə qədər fəzilətli əməldirsə, iftar vermək, digər insanları düşünmək, onların halına yanmaq hətta oruc tutmaqdan da fəzilətli əməl hesab olunur. Kimin ki, imkanı var, onlar orucun hər günü müqabilində sədəqə ayırsın. Əgər buna imkan yoxdursa, hər gün çalışsınlar istixvar etsinlər. Yəni tövbə etsinlər, Alahın dərgahına yönəlsinlər, Allahdan bağışlanmaq diləsinlər. İnsanlar bu ayda daha çox istixvar və tövbə etsinlər. Tövbə yalnız bir dəfə olmur. İnsan hər dəfə Allahın dərgahına yönəlməyə ehtiyaclıdır. Bu zaman insan ruhi və mənəvi dəyərlərə yiyələnə bilər.\n- Digər fəsillərə nisbətdə, yay aylarında oruc tutmaq daha çətindir. Əsasən də susuz qalmaq. Bu aylarda tutulan oruc nə dərəcədə fəzilətlidir?\n- İslam peyğəmbərindən bir hədis var ki, ibadətlərin ən üstünü, ən fəzilətlisi daha çətin olanıdır. İbadət nə qədər çətin olarsa, bir o qədər fəziləti artıqdır. Bu səbəbdən də yay orucu digər aylara nisbətən daha fəzilətli, daha çox rəhməti var. Çətin məqamlarda ibadətlə məşğul olan insanlara Tanrı daha çox nəzər yetirər. Bu ayda oruc tutan kəslərin mənəvi sərmayəsi, qazancı daha çox olur. İnsan həyatda nəyəsə nail olmaq istəyirsə, hansısa müsbət keyfiyyətli dəyərə malik olmaq istəyirsə, hökmən əziyyət çəkməlidir. Heç bir şey rahatlıqla əldə edilmədiyi kimi, digər fəzilətlər də ən çox çətin anlarda dözüm nümayiş etdirən kəslərə verilir. İnsanın da mənəvi təkamülü, onun çətinliyə tab gətirməsidir. İnsan səbr etmədən heç bir mənəvi təkamülə çata bilməz. Allah ürəkdən iş görən insana daim kömək olur. Ola bilsin orucluğun ilk günləri insanda hansısa çətinliklər yaranar. Lakin günlər keçdikcə proses müəyyən qədər asanlaşır.\n- Arıqlamaq və ya digər fiziki durumlara görə oruc tutanlara savab yazılırmı?\n- İslamda insanın yaradılış fəlsəfəsi onun ibadəti ilə bağlıdır. Bu tək namaz qılmaq demək deyil. İbadət insanın Allahın razılığını əldə etmək üçün, Allah rizasını qazanmaq üçün görülən əməldir. Bu məqsədlə görülən istənilən əməl ibadət sayılır. İnsan ticarət dalınca gedirsə, elm oxuyursa və bunu Allahın razılığını əldə etmək üçün görürsə, bunun özü də ibadət sayılır. Xüsusi vacib ibadətlər var ki, bunların qəbul olunması üçün ilk şərt "Qürbətən İlləllah" niyyətinin yerinə yetirilməsidir. Yəni niyyət etməkdir. Ümumiyyətlə hər ibadətə "Qürbətən İlləllah" kəlməsi ilə başlamaq lazımdır. "Mən Ramazan ayının orucunu tuturam Qürbətən İlləllah" kəlməsilə iftarı açmaq lazımdır. Əgər bu niyyət olmasa ibadət batil olar. İnsanların rəğbətini qazanmaq və digər səbəbdən edilən əməllər ibadət sayılmır. Ramazan ayının orucu da, Allahın hökmünü icra etmək və onun razılığını qazanmaq üçün tutulmalıdır. Bununla bərabər oruc tutmaq əlbəttə insan sağlamlığı üçün çox xeyirlidir. Oruc tutan, Allah razılığını niyyət etməlidir.\n- Bir qism insanlar oruc tutur və namaz qılır, eyni zamanda isə nalayiq əməllərlə məşğul olur. Düşünürlər ki, mən artıq ibadətlə məşğulam, Allah günahlarımdan keçər. Sizcə bu fikir nə dərəcədə doğrudur?\n- Çox mühüm mövzuya toxundunuz. Əslində oruc və namaz insanları çirkinliklərdən saxlayır. Namaz əslində insanları pisliklərdən saxlamaqdan ötürü buyrulub. Lakin təkcə oruc tutub, namaz qılmaqla kifayətlənib, digər insani vəzifələri unudanlar bilməlidir ki, onların oruc və namazlarının bir qəpiklik qiyməti yoxdur. Əgər ibadət insanı dəyişmirsə, onu müsbət istiqamətə yönəltmirsə, onda mənəvi bir inqlab yaratmırsa, belə ibadətin heç bir faydası yoxdur. Buyrulur ki, Allah yalnız təqvalı şəxslərdən əməl qəbul edər.\n- Oruc tutan qadınların bir qismi bəzənir, kosmetik vasitələrdən istifadə edir. Bu orucun pozulmasına təsir edə bilərmi?\n- Kosmetik vasitələrdən istifadə etmək orucun pozulmasına gətirib çıxarmaz. Əgər boğazdan içəri yad cism getməzsə kosmetikadan istifadə etmək orucun batil olmasına səbəb olmaz.\n- Ramazan ayında müxtəlif cür kolbasa və sosislərdən istifadə etmək mümkündürmü?\n- Bu məhsulları seçərkən son dərəcə diqqətli olmaq lazımdır. Çünki, kolbasa və sosislərin hansının və nə dərəcədə halal olması sual altındadır. Çalışıb tərkibində çoxlu miqdarda ədvələr olan kolbasa və sosislərdən istifadə etməsinlər. Ümumiyyətlə belə məhsullardan çəkinmək yaxşı olardı.\n- Bəs ətriyyatlardan istifadə necə, orucu batil edirmi?\n- Xoş ətirlərdən istifadə etmək, xoş ətir iyləmək orucun pozulmasına səbəb olmaz.\n- Dərman pereparatı qəbul edən insan oruc tuta bilərmi?\n- İnsan dərman qəbul etməyə məcburdursa, onda Ramazan ayında oruc tutmaqdan azad olur. Lakin orucluq qurtardıqdan sonra sağalarsa, buraxdığı günlərin qəzasını tutmalıdır. Əgər təcili olmazsa Ramazan ayından sonra müalicəyə başlamaq da yaxşı olar. Lakin dərman axşam qəbul edilərsə, onda oruc tutmaq olar.\n- Hamilə qadın oruc tutmaqdan azaddırmı?\n- Adətən həkimlər hamilə qadınlara oruc tutmağı məsləhət görmür. Əgər hamilə qadının bətnindəki uşağa, qadının öz sağlamlığına mənfi təsir etmirsə onda oruc tutula bilər.\n- Ağızı, burunu yaxalamaq orucu batil edirmi? İnsan tüpürcəyini udarsa bunun orucun pozulmasına hansısa təsiri olarmı?\n- Əgər su boğazdan içəri keçməzsə, su udulmazsa, o zaman ağız yaxalamağın eybi yoxdur. İnsan əmin olacaqsa ki, ağız yaxalamaqla su onun boğazından keçməyəcək onda oruc pozulmaz.\n- Mühüm məsələrdən biri də Ramazan ayında toy, bayram, şadyanalığın keçirilməsidir. Bu mövzuya toxunmağınız yaxşı olardı.\n- Ümumiyyətlə Ramazan ayı ibadət ayıdır. Bu ayda yaxşı olar ki, daha çox ibadətə fikir verilsin. Xüsusilə də iftardan qabaq yemək verilə bilməz deyə, toyun keçirilməsi məsləhət deyil. Düzdür Ramazan ayı sırf yas ayı deyil. Lakin bu ayda bayramların keçirilməsi adət olmadığı üçün insanlar həmişə belə günlərdə şadyanalıqdan çəkiniblər. Bundan da əlavə Ramazan ayında Həzrət Əlinin (ə.s.) şəhid olduğu gün var. Onun hörmətini saxlamaq üçün bu ayda şadlıq mərasimlərindən çəkiniblər. Amma, şəriət nöqteyi-nəzərindən bu aylarda toy etmək qadağan deyil. Lakin tövsiyyə edilir ki, bu ayda şadlıq keçirmək bir qədər az olsun.\n- Ramazan ayında təmir işləri necə dayandırılmalıdırmı?\n- Bu ayda təmir işlərinin görülməsinin heç bir eybi yoxdur. İnsanlar orucluq ayında adi günlərdəki kimi həyatlarını davam etdirə bilər. Lakin bir az ibadətə çox yer verilməlidir.\n- İntim münasibət orucu pozurmu?\n- Bəli, insan oruc vaxtı intim münasibətdə olarsa, bu niyyəti pozur. Bu halda insanın orucu batil olur və həmin şəxs orucu pozmuş sayılır. Həmçinin oruc tutmuş adam siqaret, qəlyan kimi vasitələrdən istifadə etməməlidir. Tüstü boğandan qadil olursa, orucu pozmuş sayılır.\nSosial Baxılıb: 10183 Tarix: 16 may 2018\n700-ə yaxın bal toplayan qız bu tanınmışın qızıdır - FOTO


Ata və oğul milyonları necə ələ keçirib? – ŞOK FIRILDAQ – Aydınlıq.Az\nPosted on August 11, 2019 by Aydınlıq Leave a comment\nE.Zeynalovun fırıldaqlarının bütün qurbanları ədalətli məhkəmə gözləyir. Lakin onun atası hələ də öz işindədir-natəmiz yollarla əldə etdiyi pulları yaşayış binalarının və digər binaların tikintisinə yatırır. Hazırda o, Mətbuat prospektində və Ağ şəhərdə bir neçə bina tikir. Deyilənə görə Zakir Zeynalov payçılara artıq bir neçə yüz min manat borclu qalıb. Ən təəcüblüsü isə budur ki, adam həm də UNEC-də müəllimdir. Görünür bu adam tələbələrinə vaxtilə oğluna öyrətdiyi kimi insanları necə tora salmaq yollarını öyrədir…(virtualaz)\nAzərbaycanda sərxoş vəziyyətdə törədilən ...


HADİ QARAÇAY YAZIR: – Azərbaycan Ruznaməsi\nTÜRKCƏ YAZAN YOXDURSA...\nDəlilik üçün, belə bir tanım var:\nDəlilik, eyni işi yenələyib (təkrarlayıb), başqa başqa sonuclar verməsini gözləməkdir.\nGüney Azərbaycan ziyalısı özünü tanıdığı gündən bu günə (bir iki istisnayla) Türkcə oxuyan yoxdur deyib farsca yazmış yuxulu, mürgülü miskin idealistdir. Onlar indi də sosial mediada atəşin yazılarla (yüz əlbəttə fars dilində) Türk dilindən və Türkcənin haqsızca aradan aparılmasından yazırlar.\nOnlar üçün oxucu, səbətə yığılmış yumurtadır, kərdidə toplanmış göbələkdir, ağacdan silkinməsi gərəkən tutdur… Yox ağam, yox xanımım, oxucu, yazıçı adında ağacın verdiyi meyvədir. Türkcə yazan yoxdursa, Türkcə oxuyan olmayacaqdır! Bunu dərin dərin düşünüb, gözəlcə anlayacaqsan, Türkcə mətn yoxdursa Türkcə oxuyan da olmayacaqdır. Nə qədər mətn varsa bir o qədır oxucu var. Az mətn, az oxucu deməkdir… İndi, sizin bu farsca yazmaq yanlışınızı yenələdikcə Türkcə oxucu kütləsinin yaranmasını bəkləmənizin dəqiq adı dəlilikdir.\nDəlilik, eyni işi təkrar təkrar yapıb, ayrı ayrı sonuclar bəkləməkdir. Qoyun mən də ciddi olaraq ürəyimdən keçən bir gerçəkliyi açıq danışım, ağıllısı siz olan millətin dəlisi olasan!\nBu gün bizim toplumda Türkcə oxuyanımız yoxdursa sizin və bütün bu yüz illiklər boyu sizin kimi “düşünüb” farsca yazan dədə anaların suçudur.\nŞƏRQŞÜNASLIQ İNSTİTUTUNDA “AZƏRBAYCANIN QƏDİM MƏDƏNİYYƏT MƏRKƏZİ ŞUŞA” MÖVZUSUNDA ELMİ KONFRANS KEÇİRİLİB


“Bəyin oğurlanması”nda aktyorlar dalaşıb | Azadliq\nHome Uncategorized “Bəyin oğurlanması”nda aktyorlar dalaşıb\n“Bəyin oğurlanması”nda aktyorlar dalaşıb\nAktyor Hacı Ismayılov filmin kadrarxası məqamlarından danışır\nModern.az saytı “Kadrarxası” layihəsini davam etdirir. Bu həftə kadrarxasında xalq artisti Hacı Ismayılov “Bəyin oğurlanması” filminin çəkiliş prosesindən, ekran əsərində yer alan məkanlardan, aktyorların başına gələn maraqlı hadisələrdən danışıb. 1985-ci ildə ekranlaşdırılan “Bəyin oğurlanması” filminin əsasını paralel inkişaf edən iki hadisə təşkil edir. Birinci süjetdə toy səhnəsini lentə almaq üçün kəndə gələn kino işçilərinin fəaliyyətindən söhbət açılır. Çəkiliş zamanı rejissor ssenari və çəkilən materialın real həyatdan çox uzaq olduğunu anlayır, hətta həmkarları ilə söhbət zamanı da ssenarinin primitiv olmasından gileylənir. Elə bu səbəbdən də o, uydurma toy səhnəsi əvəzinə kənddəki real toyu çəkmək qərarına gəlir.\nƏsl toyla bağlı əhvalatlar isə filmin ikinci süjet xəttini təşkil edir. Real toyun alınması üçün isə rejissor hətta elçi də gedir. Burada baş verən məzəli və kədərli əhvalatlar bir-birilə ahənglik təşkil edir. Eyni zamanda bu film sayəsində tamaşaçı kənd həyatının maraqlı və zəngin adət-ənənələri ilə tanış olur. Əyləncəli, sadə dillə tamaşaçını özünə bağlayan bu ekran əsərində bütün hadisələr fonunda insan səadəti və onun uğrunda aparılan mübarizə ön plana çəkilir.\nFilmin ssenari müəllifi Mövlud Süleymanlı, quruluşçu rejissorlar Ceyhun Mirzəyev və Vaqif Mustafayev, quruluşçu operatorlar Ələsgər Ələkbərov və Rəşid Nağıyev, quruluşçu rəssamlar Elbəy Rzaquliyev və Rafiq Nəsirov, bəstəkar Emin Sabitoğlu, filmin direktoru Nadir Əliyevdir.\nRollarda Həsənağa Turabov, Hacı Ismayılov, Siyavuş Aslan, Nəsibə Zeynalova, Səməndər Rzayev, Yaşar Nuri, Ələsgər Məmmədoğlu, Tamara Şakirova, Natəvan Məmmədova, Arif Quliyev, Mirzə Babayev, Ilham Namiq Kamal, Firəngiz Mütəllimova və başqaları çəkilib.\nFilmin ilk rejissoru Tofiq Ismayılov təyin olunsa da…\nHacı Ismayılov: “Hələ 1976-1977-ci illərdə ”Ad günü” filminə çəkilmişdim. Görkəmli rejissor Rasim Ocaqovla birgə çalışdığım dövrlər idi. Məhz həmin filmdən sonra kinostudiyada olan başqa rejissorlar da məni görüb öz filmlərinə dəvət etməyə başladılar. Beləcə “Yol əhvalatı”, “Bəyin oğurlanması” filmlərinə çəkildim. O dövrdə Azərbaycan kinosunun ulduzunun parlayan vaxtları idi. Görkəmli aktyorlarımızın hamısından istifadə edib yaxşı filmlər çəkirdilər.\nMəni “Bəyin oğurlanması” filminə Vaqif Mustafayev dəvət etdi. Film əvvəlcə Tofiq Ismayılova verilmişdi. Mənə məlum olmayan müəyyən səbəblərdən filmi o çəkmədi. Rejissor hətta sınaq çəkilişlərinə də başlamışdı. Təxminən 3-4 ay sınaq çəkilişləri aparıldıqdan sonra, gözlənilmədən vəziyyət dəyişdi.Qərara gəldilər ki, bu filmi Vaqif Mustafayev və Ceyhun Mirzəyevə versinlər. Onların hər ikisi “Mozalan” satirik jurnalında qısametrajlı filmlər çəkmişdi. Bununla da bədii film çəkə biləcəklərini bəyan etmişdilər.\nBeləcə kinsotudiya rəhbərliyi “Bəyin oğurlanması” filmini Vaqif Mustafayev və Ceyhun Mirzəyevə həvalə etdi. Bu onların ilk bədii filmi oldu.\nMən onlarla yaxın münasibətdə idim, həm də dostluq edirdik. Eyni zamanda yəqin ki, aktyor olaraq məni bəyəndikləri üçün filmə dəvət etdilər. Hər iki rejissor filmin uğuru üçün tanınmış aktyorları seçdi. Onların sırasında Siyavuş Aslan, Yaşar Nuri, Nəsibə Zeynalova, Həsənağa Turabov, Ilham Namiq Kamal, Mirzə Babayev, Firəngiz Mütəllimova, Şamil Süleymanov və başqaları var idi.\nÇəkilişin çox hissəsini Ceyhun Mirzəyev aparırdı. Vaqif Mustafayev də onunla bərabər işləsə də, filmin maraqlı olması üçün daha çox dəyişikliklər etməyə çalışırdı. Onlar əvvəldən dost idilər deyə, heç bir fikir ayrılığı olmurdu. Əksinə, birinin fikrini digəri dəstəkləyirdi. Filmin daha maraqlı olması üçün çalışırdılar. Hər iki dostun ürəklə işləməsi filmin belə maraqlı, şirin alınmasına səbəb oldu ki, illər keçməsinə baxmayaraq tamaşaçılar hələ də bu filmə baxır. Rejissorlar bir-birinə qulaq asa-asa, məslətləşərək çəkdilər. Film ikisinin də adı idi. Əgər pis olsaydı, birinə pis, digərinə yaxşı ola bilməzdi. Bu film bir növ onların imtahanı oldu, hər ikisi sübut etdi ki, həqiqətən bədii film çəkmək gücündədirlər”.\nRejissorlar ssenarini əməlli-başlı dəyişdi\nHacı Ismayılov: “Film əsasən Şamaxının Məlhəm kəndində çəkilib. Həmin kənddə bir sənətkar vardı. Onun evini icarəyə götürmüşdük. Çəkilişlərin bir hissəsini orada reallaşdırdıq. Böyük aktyorların əhatəsi, bir az da gənc vaxtlarım idi deyə, bu filmdə böyük şövqlə oynayırdım.\nÇəkilişlər əsasən yay-payız aylarında reallaşdı. Film çəkmək üçün ən əlverişli vaxt elə həmin aylar idi.\nSsenari Mövlud Süleymanlının olmasına baxmayaraq, rejissorlar müəyyən qədər dəyişikliklər etdi. Buna səbəb isə filmin daha baxımlı olmasını təmin etmək idi.\nÇəkilişlər hardasa 3-4 aya başa gəldi. Əsasən Şamaxıda, eyni zamanda Cəfər Cabbarlı adına “Azərbaycanfilm” kinostudiyanın həyətində və az bir hissəsi də pavilyonda aparıldı.\nKinostudiyanın həyətində geniş bir hissədə böyük ağaclar və çəkiliş üçün şərait, hətta naturanı təsvir etmək üçün köhnə ikimərtəbəli ev də vardı. Bu, kənd həyatını canlandırmaq üçün işimizə çox yaradı. Baxan tamaşaçı heç cür ayırd edə bilməzdi ki, eyni məkanın təsviri müxtəlif obyektlərdə lentə alınıb. Həmçinin o qədər gerçəklik vardı ki, natura əsl kənddən seçilmirdi.\nBildiyiniz kimi filmdə kino çəkən üçlük var: Əsəd (Həsənağa Turabov), Mustafa (Siyavuş Aslan) və Tağı ( Hacı Ismayılov).\nƏsəd, Mustafa və Tağı birlikdə kino çəkməyə başladığı yerdə, rejissor Əsəd start verir, Mustafa da deyir: “Rəqqasələr gəlmir”. Əsəd “eybi yoxdur siz gəlin” deyir. Mustafa da oynaya-oynaya gəlir və deyir: “Evdə uşaq da deyir atamız işə gedib”. Bax məhz həmin səhnə, Əsədin müxbir qıza müsahibə verməsi, elçilik kinostudiyanın həyətindəki naturada ekranlaşdırılıb”.\nTamaşaçılar tərəfindən maraqla qarşılanan elçilik səhnəsində Əsəd, Mustafa və Tağı bir-birinin ardınca atalar sözləri deməyə başlayır. Hacı Ismayılov deyir ki, bu da recissorların ideyası idi: “Ssenaridə həmin səhnə quru idi. Baxımlı və canlı alınsın deyə, atalar sözlərini deməyimiz təklif olundu və uğurlu da alındı. Hər gün çəkilişdən əvvəl bizə yeni səhifə verirdilər ki, bu dəyişikliklər olacaq. Yəni iş prosesində ssenariyə müdaxilələr, dəyişikliklər çox olurdu”.\nFilmdə yaddaqalan kadrlardan biri də qocanın hava haqqında verdiyi proqnozdur: “Sabah bir yağış yağacaq ki, tut ucundan göyə çıx”. Aktyorun sözlərinə görə, əsl yağış yağanda film çəkmək mümkün deyil: “Yağışın aparatların üstünə düşməsi təhlükəlidir. Kinoda yağışları yanğınsöndürən maşınların vasitəsilə reallaşdırırlar ki, avadanlığa, yönəldilmiş işığın üstünə düşməsin. Əks təqdirdə partlayış, cərəyan vurması ola bilər. Yanğınsöndürənlərin köməyilə bərk yağış ”yağırdı”. Su adi yağış suyundan da çox tökülürdü. Film üçün yağış suyunun gur olması vacibdir. Çünki, az yağış kadra düşmür”.\nMuxtar Manıyevlə Siyavuş Aslanın davası\nXalq artisti deyir ki, “Bəyin oğurlanması” başdan-ayağa improvizədir: “Bibixanımın kinoçəkənləri yoxlama bilib qarğış etdiyi yerdə mən odunların üstündən yıxılmalı idim. Bu da ssenaridə yox idi. Həmin kadrda həqiqətən də yıxıldım. Bu filmdə olan improvizələrdən biri idi. Həmin yıxılma məqamı da rejissorların təklifi idi. Bəzən elə olurdu ki, çəkiliş vaxtı ani bir söz ağıllarına gəlirdi, dərhal da tətbiq edirdilər. Çox da uğurlu alınırdı”.\nTağının iki sevgilini çəkdiyi səhnə də sən demə kinostudiyanın həyəti imiş: “Hündür ağaclar, ikimərtəbəli ev kənd həyatını canlandırmağa imkan verdiyindən kolxoz sədri Hidayətin (Səmədər Razayev) gəlib ”ayə, nətər oynamırsız, bu qulağınla eşit, o biri qulağınla oyna” deməsi, Əsədin “sən istəmirsən ki, səni uzaq Liviya səhrasında görüb tanısınlar?”, kəndlinin də “yox” sözünə cavab olaraq mənim “elə səni görməsələr yaxşıdır” dediyim kadrlar da kinostudiyanın həyətindəki naturada ekranlaşdırılıb”.\nHacı Ismayılov bildirir ki, filmin ən maraqlı hissəsi olan toy səhnəsi Şamaxının Məlhəm kəndində çəkilib: “Əvvəldə dediyim həmin icarəyə götürüdüyümüz evlə üzbəüz daha bir ev vardı. Çox böyük həyəti, iri meyvə ağacları göz oxşayırdı. Bizə də genişlik lazım idi. Ona görə də toyu orda çəkdik. Həmin səhnədə Azərbaycanın bütün tanınmış simaları oynayıb.\nToy bildiyiniz kimi, bir neçə mərhələdə lentə alınıb: toya hazırlıq, gəlinin evi, onun bəy evinə köçməsi. Toyun başlanğıcını çəkəndə gündüz idi. Toyda da qonağın Israfilə qəfildən sillə vurması da onda reallaşıb. Siyavuşun xəbəri yox idi ki, Muxtar Maniyev ona şillə vuracaq. Səhnə daha real alınsın deyə, rejissorlar Muxtarı belə təlimatlandırmışdılar. Rəhmətlik Siyavuş bu məqamı gözləmirdi. Rejissor çəkiliş zamanı Muxtar Manıyevə deyib ki, qəfildən ona şillə vur. O da tələb olunanı edib”.\nHəmin səhnədən sonra aktyorlarımızın arasında dava da düşüb. Siyavuş Aslan Muxtar Manıyevlə qarşılıqlı etiraz ediblər. Muxtar Manıyev də haqlı olaraq rejissorun tələbini yerinə yetirdiyini deyərək, özünə haqq qazandırıb.\nToydakıların yarıdan çoxu kənd camaatı olub\nHacı Ismayılov: “Kütləvi çəkilişlərdə iştirak edənlərin böyük hissəsi demək olar ki, kənd camaatı idi. Onların çox marağı vardı ki, çəkilişlərə baxsınlar, hansısa epizodda iştirak etsinlər.\nGəlin köçən səhnədə də, toya hazılıq səhnəsində də əksəriyyət kənd camaatıdır. Əslində toya hazırlıq yerində onlar adi günlərdəki işlərini görürdülər. Elə təbii alınsın deyə, hər şeyi olduğu kimi lentə aldılar. Kimi pomidor doğrayırdı, kimi xəmir yayırdı və s. Əsl kənd həyatı canlandırılırdı.\nNəsibə xanım da təbii ki, böyük həvəslə çəkilirdi. Toyda rəqs etdiyi yerdə qarşısına Ələsgər Məmmədoğolu çıxanda qəfildən qorxur, üzünün ifadəsi dəyişir, o kadrlar çox təbii və gülməli alınıb. Dəfələrlə izləməyimə baxmayaraq, hər baxanda o epizoda gülürəm. Nəsibə xanım balaca rol oynamasına baxmayaraq, yaddaqalan obraz canlandırıb. Onun film haqqında danışması, harda ki, soruşur “qızım kinodakılar doğurdan öpüşür?”, hələ də tamaşaçıların dillər əzbəridir. O da kənddə çəkilib”.\nHacı Ismayılovun sözlərinə görə, toyun axırında kinooperator Tağının üstünə su tökülməsi də improvizə olub: “Film özü başdan ayağa hadisədir. Məsələn, mənim guya çəkiliş apardığım yerdə gəlinin anasının suyu üstümə atması maraqlı çəkilişlərdən idi. Hər şey qəfil baş verdi. Nəcibə xanıma deməmişdilər ki, Hacı gələcək, əlində kamerayla səni çəkəcək. Ona bildirdilər ki, bəy-gəlini yola salan kimi su ”kruşkası”nı götür, at onların arxasınca, biz səni çəkəcəyik. Mənə də dedilər ki, sən kənarda gizlən o, suyu atanda qəfil qarşısına çıx. Gördüm Nəcibə xanım əlində su “kruşkası” gəlir, çıxdım qabağına. O an aktrisa özünü saxlaya bilmədi, suyu üstümə atdı, həmin səhnə beləcə tarixə düşdü. Əslində aparatın üstünə su tökülməmli idi, xarab ola, cərəyan yarana bilərdi. Amma təbii olsun deyə, rejissor belə təklif irəli sürdü.\nBəyin oğurlanması məsələsinin birinci hissəsi Şamaxıda, ikinci hissəsi isə kinostudiyanın həyətində lentə alınıb. Ikincidə qrimyor, eləcə də Firəngiz Mütəllimova oynayıb. Baxan heç bilmirdi ki, bu kənddə çəkilib, digəri kinostudiyanın həyətində. Ahənglik qorunub saxlanmışdı.\nIllər keçib xatırladığım da var, unutduqlarım da. Əsas odur ki, uzun zaman keçməsinə baxmayaraq, tamaşaçılar filmə hələ də ləzzətlə baxır”.\nSən demə film başlayandan hamıya “salam, sağ ol!” deyən Miriş obrazı təsadüfən yaranıb. Hacı Ismayılov: “Arif Quliyev Məlhəm kəndinə qastrola gəlmişdi. Aktyor ansambılı ilə mədəniyyət sarayında çıxışı vardı.\nHəmin günlərdə bizim çəkiliş meydanına hal-əhval tutmağa gəldi. Ceyhunla Vaqif dedilər ki, “madam bu öz ayağı ilə gəlib, istifadə edək”. Bir gecədə oturub fikirləşdilər və kiçik bir obraz yaratdılar. Hər gün çəkdikcə, yeni bir şey əlavə olundu və əməlli-başlı bir rol oldu.\nArif Quliyev: “Şamaxıda qastroldaydıq. Vaqifgillə hal-əhval tutmağa getdim. Nə isə mənə rol verdilər, razılaşdım. Amma çəkilişlərə çox vaxt gecikirdim. Gecikməyimə səbəb isə Bakıdan mənimlə gələn qız idi. Onunla xeyli söhbətləşirdik, bir də görürdüm ki, çəkilişlərə gecikmişəm. Kollektiv baxırdı ki, içəri girdim. Əynimdəki köynəyi səhv geyinmişəm, düymələr də tərs bağlanıb. Çəkiliş truppası da bilmirdi ki, mən haradan gəlirəm. Yalandan deyirdim ki, idmandan gəlirəm, ona görə gecikmişəm. Firəngiz sonradan hara getdiyimi başa düşmüşdü. Bir dəfə gördü ki, qulağımın sağ tərfindən pamada izi var. Rejissor da acıqlandı ki, sən bura çəkilişə gəlmisən, ya pomadalanmağa? Bütün heyət gülməkdən birtəhər olmuşdu.\nEpizodların birində Miriş qıza deyir “görüşərik”, qız da “harda?” deyə soruşanda, Miriş yenə “orda” cavabını verir, bax həmin qız idi mənimlə bərabər qastrola gedən”.\nFilmdə baş verən təsadüfi səhnələrdən biri də Ələsgər Məmmədoğlunun stuldan yıxılmağı olub. Hacı Ismayılov: “Ələsgərin yıxılacağından xəbəri yox idi. Mustafa qışqırır ”Ələsgər!”, o da cavab verir “nə var eyyy, Ələsgər, Əlsəgər?” və yıxılır yerə. O səhnədə stulun bir ayağını əvvəldən xəlvətcə kəsmişdilər ki, Ələsgər oturanda yıxılsın və səhnə təbii alınsın”.\nIki intiharda adı hallanan icra başçısı\nParis necə Paris oldu?


Ukrayna iqtisadiyyatında 10 faizlik azalma\n2021, 19 Sentyabr, bazar, Bakı vaxtı 01:01\nUKrayna qrivnası və dollar\nÖtən il Ukrayna iqtisadiyyatı 9.9 faiz azalıb. Dövlət statistika xidmətinin martın 21-də açıqladığı məlumata görə, səbəb maliyyə sektoru və istehlakçı tələbatında azalmadır.\n2014-cü ildə iqtisadiyyatda düşüş 7 faizə yaxın olmuşdu. Həmin il Ukraynanın Krım vilayətini Rusiya anneksiya edib.\nYeganə inkişaf edən sahə səhiyyə sektorudur ki, burada 2.3 faizlik artım var.\n2014-cü ildən bəri milli valyuta olan qrivna ABŞ dollarına qarşı ucuzlaşıb.\nRusiya ilə ticarət müharibəsi də ölkə iqtisadyyatına ziyan vurub.


İbrahim Məmmədov | Komediyalar Aləminə Səyahət\nPosts Tagged ‘İbrahim Məmmədov’\nŞOK XƏBƏR: Danimarka hökuməti istefa verdi\nBaş Nazir Torning-Şmidt istefadan sonra\nKeçmiş Baş nazir Torninq-Şmidt: “Millətimizi və dövlətimizi çətin sınaq gözləyir”\nKraliça II Marqrete: “Mən taxtdan imtina edib monastra gedirəm”\nAzTV müxbirinin Kopenhagen aeroportunda çek-in etməsindən 10 dəqiqə sonra Danimarka hökuməti tam tərkibdə istefaya çıxıb. Ölkədə konstitusiya böhranı yaranıb.\nAvroviziya 2013 yarışmasında Danimarka təmsilçisi qalib gəldikdən sonra rəsmi Kopenhagen AzTV-nin hədəfinə tuş gələcəyini ehtimal etdiyindən ölkədə fövqəladə vəziyyət elan edib. İsveçdə ezamiyyətdə olan AzTV müxbirlərinin Danimarka ərazisinə keçməsini əngəlləmək üçün Baltik üzərindəki bütün körpülər bağlanıb, bütün gəmi və bərə nəqliyyatı dayandırılıb.\nHökumətin təcili göstərişi ilə, Brüsselə xəbər vermədən Danimarka birtərəfli qaydada Şengen zonasından çıxaraq milli viza sistemini bərpa edib.\nAmma bu da rəsmi Kopenhageni iflasdan qurtara bilməyib. Yarışmanın bitməsindən az keçmiş adı çəkilməyən AzTV müxbiri Kopenhagenin Kastrup aeroportunda olduğu barədə Facebook’da check-in edib.\nAzQosKomediyanın Danimarka mətbuatına istinadən verdiyi xəbərə görə AzTV müxbirinin Kopenhagen aeroportunda görünməsi ölkədə panika yaradıb. Hal-hazırda paytaxt və ətrafı sürətlə boşalmaqdadır. Kopenhagen meriyasının şəhərdə zibillikləri təcili sürətdə təmizləmək cəhdləri fayda vermir. Kommunal təsərrüfat işçiləri AzTV kameralarına düşməkdən qorxduqları üçün işə çıxmırlar.\nDanimarkanın solçulardan ibarət koalisiya hökuməti dərhal istefaya gedib. Ölkədə fəvqəladə vəziyyət elan olunub. Televiziya vasitəsilə xalqa müraciət edən keşmiş Baş nazir Helle Torninq-Şmidt ölkəsini və xalqını qarşıda çətin sınaq gözlədiyini deyib.\n“Mən qarşıda ancaq iztirab, sonsuz məşəqqətlər və qan görürəm. Mən bu yükün altına girə bilmərəm,” deyə Torninq-Şmidt vurğulayıb.\nKraliça II Marqrete isə Parlamentə müraciətində taxtdan imtian etdiyini və monastra çəkiləcəyini bildirib.\nHazırda Danimarkada konstitusiya böhranı yaranıb. Müxalifət qüvvələri gələn bazar günü Kopenhagenin mərkəzi meydanında böyük mitinq planlaşdırır.\nİqtisadiyyat da siyasi böhrana cavab olaraq çöküb. Banklar işləmir, ictimai nəqliyyat dayanıb, pensiyaların verilməsində fasilə yaranıb.\nHadisəyə öz Facebook səhifəsində münasibət bildirən AzTV-nin sədr müavini İbrahim Məmmədov Danimarkada baş verənləri qorxaqlıq və “söz azadlığına hücum” adlandırıb:\n“Kopenhagen həqiqətdən niyə qorxur axı? Nə qədər sabun köpüyündə yaşamaq olar? AzTV-nin kameralarından qorxub gizlənən bir hökumət bilmirdi ki, öz xalqını aldatmağın sonu bir gün çatacaq? Hələ atalarımız deyib ki, yalanın ömrü qırx gündür!”\nMay 19, 2013 at 3:51 axşam\nTagged with Avroviziya, AzTV, Danimarka, Eurovision 2013, Facebook, İbrahim Məmmədov, İsveç


BASF şirkəti Master BuildersSolutions markası altında, tunel qazma sənayesində müştərilərin ehtiyaclarına istiqamətlənmiş məhsul həllərinin aparıcı təchizatçısıdır. 100 ildən çox təcrübə ilə birlikdə, gətirdiyimiz yeniliklər günümüzün etalonuna çevrilmişdir. İdeyaları qeyri-adi yaradıcılıq məhsuluna çevirərək yaşadığımız dünyada müştərilərimizin öz layihələrinə yeniliklər əlavə etməsinə yardımçı oluruq.\nQruntun bərkidilməsi üzrə yaradıcı həllər\nTunel qazma işlərində qruntun bərkidilməsi üçün püskürtmə beton geniş istifadə olunmaqdadır. BASF şirkəti Master BuildersSolutions markası altında, müəyyən layihə tələbatları üçün xüsusi olaraq hazırlanmış yaradıcı və səmərəli məhsul həlləri və sahəsi üzrə ixtisaslaşmış texniki xidmət təklif etməkdədir. Bu həllər iş mühitini inkişaf etdirir, sağlamlıq və ətraf mühit üçün olan riskləri azaldır.\nBASF Master Builders Solutions, tunel layihələrinin hər bir mərhələsində tunel layihəçilərinə, podratçılara və layihə sifarişçilərinə dəstək olur. Topladığımız biliklər, müvafiq püskürtmə beton sistemlərinin seçimində yardımçı olmaqla yanaşı, tunel qazma işlərində qruntun bərkidilməsi problemlərinin həllinə də dəstək verir.\nQruntun sürətlə möhkəmləndirilməsi üzrə həllər\nBASF şirkətinin Master Builders Solutions markası altında, MasterRoc məhlullarından ibarət məhsul çeşidinin bir parçası olaraq, qruntun möhkəmləndirilməsi üzrə yüksək iş qabiliyyətinə malik məhsullar və sistem həlləri təklif edirik.\nYer altında tikinti işləri zamanı gözlənilməyən su sızması və qeyri-qənaətbəxş qrunt şəraiti xərcləri artırır və ətraf mühit üçün mənfi təsirlər əmələ gətirir. Bu risklərin qarşısını almaq üçün səmərəli yanaşma, qruntu möhkəmlətmək və su sızmasının qarşısını almaq üçün üz hissənin qarşısındakı qrunta əvvəlcədən inyeksiya işini həyata keçirməkdir.\nTunel Qazma Maşını (TQM)\nÜmumi həll yanaşması müştərilərin TQM-ə olan tələbatlarını optimallaşdırır.\nBASF şirkətinin Master Builders Solutions markası, TQM tunel peşəkarlarının tələbatlarını qarşılamada yeni mərhələyə qədəm qoymuşdur. Ümumi həll yanaşması, xüsusilə çətin qrunt şəraitlərində TQM-nin effektivliyini və iş qabiliyyətini artıraraq bu mürəkkəb yeraltı sektora yeni standartlar gətirmişdir.\nİstər yumşaq üzlük çəkilmə metodu, istərsə də açıq möhkəm qaya metodu tətbiq olunsun, TQM tunellerinin tələbatlarını və problemlərini qarşılamaq üçün ən geniş məhsul və xidmət çeşidini təklif edirik. Layihənin başlanğıcından etibarən işə cəlb olunmaqla, bizim beynəlxalq səviyyəli tunel mütəxəssislərimiz, ən uğurlu məhsul sistemini təmin etmək və TQM-nin irəliləmə səviyyəsini maksimuma yüksəltmək üçün bütün əlaqədar olan şəxslərlə fəaliyyət göstərirlər.


Alimlər: qazlı pəhriz içkisi insult riskini artırır\n13 aprel 2020 - 13:20\nAlimlərin gəldiyi qənaətə görə, şəkərin süni şəkildə əvəz olunduğu içkilərdən, məsələn qazlı pəhriz içkisindən istifadə edən insanlar insultdan və demensiyadan (ağlı itirmək) daha çox əziyyət çəkirlər.\nStroke jurnalında dərc edilən tədqiqata əsasən alimlər qazlı pəhriz içkisi ilə bu xəstəliklər arasında bir əlaqə olduğunu aşkar ediblər.\nLakin onlar birbaşa səbəb əlaqəsinu sübut edə bilməyiblər. Alimlər Massachusetts ştatının Framingham şəhərindən olan insanların məlumatlarını incələyiblər.\nOnlardan 2888 nəfəri 45 yaşında, 1484 nəfəri isə 60 yaşında olub. Alimlər birinci qrupda insult, ikinci qrupda isə demensiya hallarına rast gəlblər.\n"Nümunələr müxtəlifdir, çünki biz müxəlif yaşlı insanlar üzərində tədqiqat aparmışıq. Demensiya 60 yaşdan aşağı insanlarda, insult isə 45 yaşa qədər insanlarda nadir hallarda rast gəlinən xəstəlikdir", - deyə tədqiqtın müəlliflərindən biri Mattew Pace bildirib.\nAlimlər hər iki qrupa daxil olan insanların müxtəlif vaxtlarda - 1991 və 2001-ci ildə nə qədər şirin və pəhriz içkisindən istifadə etdiyini təhlil ediblər.\nDaha sonra onlar bu məlumatlarla son 10 il ərzində qeydə alınan insult və demensiya halları arasında müqayisə aparıblar.\nMüqayisə zamanı məlum olub ki, şəkər əvəzləyici tərkibli içkini gündə bir dəfə qəbul edən insanın işemik insult keçirmə riski həmin tərkibli içkini heç vaxt qəbul etməyən insandan 3 dəfə çoxdur.\nHəmin insanlarda demensiyanın inkişaf riski də 3 dəfə artıq olub. Bununla yanaşı həftə ərzində 1-6 dəfə şəkər əvəzləyici tərkibli içki qəbul edənlərin işemik insult riski 2,6 dəfə daha yüksək olub.\nLakin demensiyaya meylilik riski qeydə alınmayıb. Ekspertlər qeyd edirlər ki, ümumilikdə bu xəstəliklərin inkişaf riski az - insult üçün 3 faiz, demensiya üçün 5 faiz olaraq qalır.\nABŞ-ın İçki İstehsalı Assosiasiyası artıq bununla bağlı bəyanat yayıb.\nBəyanatda bildirilir ki, dünya üzrə təşkilatlara, o cümlədən ABŞ ərzaqlarına və dərman preparatlarına nəzarət administrasiyası (FDA) pəhriz içkilərindən istifadənin təhlükəsiz olduğunu təsdiqləyib. bbc.com


Hadisə 23 Sentyabr 2020 01:49 (UTC+04:00)\nSentyabrın 22-si saat 19:10-da Daxili İşlər Nazirliyinin ″102″ Xidməti-Zəng mərkəzi sistemindən Azərbaycan Respublikası Ərazilərinin Minalardan Təmizlənməsi üzrə Milli Agentliyə Şəmkir rayonu, Aşağı Seyfəli kəndi ərazisində 2 ədəd mərminin tapılması barədə məlumat daxil olub.\nANAMA-dan Trend-ə verilən məlumata görə, Agentliyin xüsusi mobil çevik əməliyyat və partladıcı axtaran xüsusi təlim keçmiş itlərdən ibarət kinoloji qrupları, Daxili İşlər Nazirliyinin Şəmkir rayon Polis Şöbəsinin və “Tibbi Ərazi Bölmələrini İdarəetmə Birliyi” publik hüquqi şəxsin (TƏBİB) Təxirəsalınmaz Təcili Tibbi Yardım Stansiyasının Şəmkir Regional Mərkəzinin (113 xidməti) əməkdaşları dərhal həmin əraziyə göndərilib.\nAgentliyin mütəxəssisləri və Şəmkir rayon Polis Şöbəsinin əməkdaşları tərəfindən birlikdə yuxarıda adı qeyd olunmuş ərazidə yol kənarına baxış keçirilib. Təhlükəsizliyi təmin etmək məqsədilə ərazi polislər tərəfindən mühasirəyə alınıb. Agentliyin mütəxəssisləri tərəfindən aparılan təcili təxirəsalınmaz əməliyyat-axtarış tədbirləri nəticəsində 2 ədəd təlim məqsədli 100 mm-lik top mərmisi (PBR-412) aşkar olunub, götürülərək Agentliyin mərkəzi məhvetmə ərazisinə daşınıb.\nÜmumilikdə Agentlik tərəfindən 01 yanvar – 22 sentyabr 2020-ci il tarixlərində 283 siqnal (əməliyyat çağırışı) əsasında 254 operativ və təxirəsalınmaz əməliyyat çıxışı olmuşdur ki, nəticədə Abşeron, Ağcabədi, Ağdam, Ağstafa, Astara, Balakən, Beyləqan, Bərdə, Daşkəsən, Füzuli, Gədəbəy, Goranboy, Göygöl, Hacıqabul, Xaçmaz, Xızı, Xocavənd, İmişli, Qazax, Quba, Oğuz, Sabirabad, Salyan, Siyəzən, Şabran, Şəmkir, Tərtər, Tovuz, Ucar rayonları, Bakı, Gəncə, Sumqayıt, Mingəçevir və Lənkəran şəhərləri ərazisində 30 ev və həyətyanı sahəyə, təmas xəttinə, su kanalının yaxınlığına, otlaq və əkin sahələrinə, məişət tullantıları ərazisinə, qəbirstanlığa, çay sahilinə baxış keçirilib, 538 ədəd partlamamış hərbi sursat (PHS), 17 ədəd piyada əleyhinə mina, 25 ədəd tank əleyhinə mina və 18 746 ədəd müxtəlif çaplı patronlar zərərsizləşdirilib, 91 960 kv.m ərazi yerüstü və 14 986 kv.m ərazi yeraltı yoxlanılıb.


Avropa İttifaqı qaz alıb, əvəzində “demokratiya vermək” istəyir - TƏHLİL - Dünyaxəbər İnformasiya Portalı\nOn Dek 22, 2020 217\nAvropa İttifaqı Azərbaycanla tərəfdaşlıq haqqında, o cümlədən qaz alınması haqqında yeni saziş bağlamaq, habelə Dağlıq Qarabağ nizamlanmasında iştirak etmək istəyir.\nAvropa İttifaqının xarici işlər və təhlükəsizlik siyasəti üzrə ali nümayəndəsi Jozep Borrel Azərbaycanın xarici işlər naziri Ceyhun Bayramovun iştirak etdiyi Avropa İttifaqı-Azərbaycan Tərəfdaşlıq Şurasının iclasında belə deyib. Borrel deyib ki, Aİ Azərbaycanla demokratiya, insan hüquqları və fundamental azadlıqlara riayət olunmasına əsaslanan yeni ambisiyalı və hərtərəfli saziş bağlamaq istəyir. Borrel bildirib ki, Aİ ATƏT-in Minsk Qrupu ilə sıx əməkdaşlıq şəraitində Dağlıq Qarabağda uzunmüddətli nizamlanmanı dəstəkləməyə və formalaşdırmağa hazırdır.\nMəlumdur ki, TAP artıq açılış ərəfəsindədir. Bəs Avropa İttifaqı Qarabağ məsələsi ilə bağlı hansı töhfələri verə bilər? Avropa İttifaqı üzvü olan Fransa, Niderland və Belçika Qarabağla bağlı qərəzli qətnamələr çıxarırsa, hansı töhfədən söhbət gedir? Nəhayət, “Azərbaycanla demokratiya, insan hüquqları və fundamental azadlıqlara riayət olunmasına əsaslanan yeni ambisiyalı və hərtərəfli saziş” nə deməkdir, bu tezis necə oxunmalıdır? Yenə ixrac olunan demokratiyamı?\nYeni Azərbaycan Partiyasının beynəlxalq əlaqələr komissiyasının sədri, deputat Aydın Mirzəzadə “Yeni Müsavat”a bildirdi ki, Azərbaycan ilə Avropa İttifaqı arasındakı münasibətlər strateji xarakter kəsb edir: “Azərbaycan Avropa İttifaqının 9 dövləti ilə məhz bu istiqamətdə tərəfdaşlıq sənədləri imzalayıb. Avropa özü də yekcins deyil. Avropa İttifaqının Avropa Komissiyası və Avropa Parlamenti var. Bu iki tərəfin Azərbaycana münasibətdə fərqli davranışının biz dəfələrlə şahidi olmuşuq. Avropa Parlamenti tərəfindən bir çox hallarda Azərbaycana münasibətdə qərəzli davranış ortaya qoyulub. Azərbaycanın haqq işinin əleyhinə olan yanaşmalar diqqətdən yayınmayıb. Amma Avropa Komissiyası ilə bizim münasibətlərimiz yüksək səviyyədə olub. Avropa İttifaqının ali icra orqanı ilə Azərbaycanın münasibətləri dinamik inkişaf tempinə malikdir. Xüsusilə də enerji təhlükəsizliyi sahəsində Avropa Komissiyası ilə işlərimiz ən yüksək səviyyədədir. Bu gün Azərbaycan Avropa İttifaqının enerji təhlükəsizliyində yeni alternativ enerji mənbəyi kimi çıxış edir. Avropa üçün enerji təhlükəsizliyi ilk növbədə enerji mənbələrinin şaxələndirilməsində öz əksini tapır. Azərbaycan üçün isə enerji təhlükəsizliyi ilk növbədə enerji xətlərinin, enerji marşrutlarının şaxələndirilməsində ifadə olunur. Yəni hər iki tərəf şaxələndirmə siyasətinə üstünlük verir. Bu baxımdan Avropa İttifaqı bizim ən yaxın iqtisadi, ticarət tərəfdaşlarımızdan biridir. Məsələyə bu kontekstdən yanaşdıqda Azərbaycanın xarici işlər naziri Ceyhun Bayramovun Avropa İttifaqı tərəfdaşlıq şurasının iclasında iştirakı və orada səslənən fikirlər də bir daha buna dəlalət edir. Eyni zamanda Avropa İttifaqının xarici siyasət və təhlükəsizlik məsələləri üzrə ali nümayəndəsi Cozef Borrelin çıxışında da ikitərəfli münasibətlərin səviyyəsinə yüksək qiymət verildi. Ancaq burada onun bir neçə tezisi diqqətdən yayınmadı. Birincisi, məlum oldu ki, Avropa İttifaqı Azərbaycanla yeni hərtərəfli saziş imzalamaq istəyir və bu sazişdə ilk növbədə demokratiya, insan hüquqları və fundamental azadlıqlarla bağlı məsələləri qabardır”.\nDeputat hesab edir ki, bu yanaşma düzgün deyil. Onsuz da Azərbaycan demokratik inkişaf yolunu seçmiş dövlətdir. Azərbaycana kənardan demokratiya ixrac edilməyə ehtiyac yoxdur. Çünki Azərbaycanda demokratiya mövcuddur: “Azərbaycanın azad mətbuatı var, azad interneti mövcuddur, əhalinin 80 faizindən çoxu sosial şəbəkələrin istifadəçisidir, sərbəst toplaşma azadlığı var. Ona görə də fundamental azadlıqlar, insan haqları və demokratiyanı Azərbaycanın qarşısında prioritet məsələ kimi qoymaq, guya o sahədə bizim ciddi qüsurlarımızın olduğunu açıq və ya dolayı yolla ifadə etmək əsassızdır. Bunlar demokratiya pərdəsi altında təzyiq elementlərini özündə ifadə edir. Azərbaycana nəyisə öyrətmək, dərs keçmək lazım deyil. Azərbaycan onsuz da demokratik inkişaf yolunu seçib. O ki, qaldı bizim enerji sahəsində əməkdaşlıq məsələlərinə, qeyd etdiyim kimi, bu sahədə hər şey yüksək səviyyədədir. Yaxın zamanlarda artıq yəqin ki, TAP layihəsi tam işə düşəcək və qısa zaman ərzində Azərbaycan Avropa ölkələrinə 16 milyard kubmetr qaz satışını həyata keçirəcək ki, onun da 10 milyard kubmetri yalnız və yalnız Avropa İttifaqı dövlətləri üçün nəzərdə tutulub”.\nA.Mirzəzadə qeyd etdi ki, Dağlıq Qarabağ münaqişəsinin tənzimlənməsində də Avropa İttifaqı maraqlı olduğunu və bu sahədə ATƏT-in Minsk Qrupu ilə əməkdaşlıq etməyə hazır olduğunu ifadə eləyib. Niyyətin özü nə qədər cəlbedici olsa da onu da qeyd edək ki, Avropa İttifaqı 30 il ərzində münaqişənin həlli ilə bağlı heç bir real ciddi mövqe ortaya qoymadı: “Ermənistanın işğalçılıq siyasətinə qarşı bir mexanizmlər işə salmadı, eyni zamanda hətta Avropa İttifaqının lokomotiv dövləti olan Fransa birmənalı şəkildə ATƏT-in Minsk Qrupunun həmsədri olsa da birmənalı olaraq işğalçı Ermənistanın yanında yer aldı, tərəfsiz olmaq əvəzinə işğalçını müdafiə etdi. Bütün bunlar təbii ki, hər kəsin bildiyi həqiqətdir. Eyni zamanda son günlərdə Niderland parlamentinin, Belçika parlamentinin Azərbaycan əleyhinə qəbul etdiyi qətnamələr də bir daha onu göstərir ki, Avropa İttifaqı daxilində bu münaqişəyə, Ermənistanın işğalçılıq siyasətinə münasibətdə tərəfkeş mövqeyi var. Təəssüf ki, sadaladığım ölkələrin parlamentariləri də bir çox hallarda ermənipərəst mövqedən çıxış edir və ölkələrinin deyil, daha çox erməni maraqlarına xidmət edirlər. Bütün bunlar hamısı bir həqiqətdir. Amma bütün bunlara baxmayaraq, Azərbaycan Avropa İttifaqı ilə münasibətlərin inkişafında maraqlıdır və inkişafına sadiqdir, üzərinə götürdüyü öhdəlikləri ləyaqətlə yerinə yetirir. Biz Avropa İttifaqına bir yekcins model kimi baxmamalıyıq. Bu reallığı da diqqətdən qaçırmaq olmaz”.\n QARABAĞ MÜHARİBƏSİNDƏ KİMLƏR UDDU, KİMLƏR UDUZDU? – “Rusiya ilə Türkiyənin Qafqazdakı təsir imkanları tarazlaşacaq”


11 İyun 2018 13:19\nBizdə maarifçilərdən tutmuş bu günün siyasətçilərinə, ziyalılarına qədər hər kəs cəmiyyət tənqidçiləridir, heç kim cəmiyyət qurucusu deyil. Eşitdiyimə görə, hakimiyyətə gəlmək istəyən Erkin Qədirli onu tənqid edənləri dərhal Feysbukda dostluğundan çıxarır. Çünki “pis nümunə” olmaqdan qorxur, bu cür aydınlar pis hesab etdiyi cəmiyyətin yaxşısı olmaq istəyirlər, onlar yaxşı cəmiyyət qurmaq istəmir, qurulmuş pis cəmiyyətə sahiblənmək istəyir.\nTeleqraf.com xəbər verir ki, bu fikirləri şair Aqşin Yenisey səsləndirib.\nOnun sözlərinə görə, pis cəmiyyətləri bəzən daha yaxşı nümunələrlə deyil, daha pis nümunələrlə sağaltmaq lazımdır: “Həkimlər pis bakteriyalara yoluxmuş bədəni daha pis bakteriyalarla təmizləyirlər, yaxud qaraciyəri spirtlə zəhərlənmiş xəstəyə daha tünd spirt içirirlər. Buna şok effekti də deyilir. Volter qoca yaşlarında Fransadan qaçanda dostunun 28 yaşlı arvadını da qoltuğuna vurub aparmışdı. Bu hadisə insan azadlığını ancaq burjua əxlaqı çərçivəsində tanıyan fransız cəmiyyəti üçün şok effekti idi. Bu gün Azərbaycan aydını da “pis nümunə” olmağa məhkumdur. O, yaxşı nümunə olmağa can atdıqca cəmiyyətin məsuliyyətini öz üzərinə götürmüş olur, məsuliyyətin bir əldə cəmlənməsi isə cəmiyyəti daha da pozğunlaşdırır”.\nAqşin Yenisey qeyd edib ki, Avropa modernistləri bunun əksini edərək, öz pozğunluqları ilə cəmiyyətin məsuliyyətini onun öz üzərinə atıb: “Azərbaycanda ictimai məsuliyyət həmişə beş-altı şair-şuürin, siyasətçinin çiynində olub, ona görə xalqda “ictimai” deyə heç bir dəyər yoxdur. Bu günün aydını bunu görməlidir və müğənnidən əvvəl “soyunmaqdan” qorxmamalıdır. Xalq “ağzının danışığını bilməyən” gənc yazıçıları-filanı ona görə təhqir edir ki, ictimai məsuliyyətin öz üzərinə atılmasını istəmir. O, qorxur ki, aydın onun məsuliyyətini daşımaqdan imtina etsə, rüşvət verib oğlunu işə düzəldə bilməyəcək. Ona bu eybəcərliyini balanslaşdıran bir dəyər lazımdır. Bu dəyər isə onun mənəvi-ictimai məsuliyyətini belinə şələləyən ağıllı bir adam olmalıdır. Xalq ziyalı dedikdə, “ictimai hambal” demək istəyir”.


10 şirkət aldı, 24,5 milyard ödədi\n20:37 24 Yanvar 2015\nBritaniyanın Aptitude şirkətinin statistikası Google-un birləşmələr və satınalmalar (M&A) üzrə sazişlər bazarında aktivliyini göstərib. Hesablamalara görə, Google öz tarixində 10 ən böyük satınalmaya 24,5 milyarddan çox dollar xərcləyib.\nGoogle 2011-ci ildə 12,5 milyard dollara Motorola Mobility smartfon istehsalçısını satın alıb, amma 3 il sonra onu 2,91 milyard dollara satıb. Zərərə baxmayaraq, axtarış nəhəngi çox vacib patentlərə sahibləndi.\nMilli.Az ICTnews-a istinadən bildirir ki, internet nəhəngi 2014-cü ildə 3,2 milyard dollara enerjiyə qənaət edən termostat, tüstü və karbon qazı ötürücüsü istehsal edən Nest Labs firmasını satın alıb.\nDoubleClick internet reklam nəhəngini Google 3,1 milyard dollara satın alıb. Google DoubleClick uğrunda mübarizədə Microsoftu qabaqlayıb.\n2006-cı ildə Google 1,65 milyard dollara YouTube videohostinqini satın alıb. İndi YouTubeun auditoriyası 1 milyarddır və aylıq 6 milyard saatlıq video izlənilir, həmçinin dəqiqədə 100 saatlıq məzmun yüklənir.\nGoogle tərəfindən satın alınan İsralin Waze (966 milyon dollar) startapı mobil qurğular üçün eyni adlı kartoqrafiya xidmətini hazırlayır. Bu xidmətin köməyilə internet nəhəngi Google Maps xidmətinin auditoriyasını smartfon və planşet istifadəçiləri arasında artırıb.\n2009-cu ilin noyabrında AdMobun 750 milyon dollara satın alınması Googleun mobil istiqamətini gücləndirib və reklam imkanlarının Android platformasına inteqrasiyasına imkan verib. Həmçinin Google iTA Software (700 milyon dollar), Postini (625 milyon dollar), Dropcam (555 milyon dollar) və SkyBox Imaging (500 milyon dollar) kimi şirkətləri satın alıb.\nşirkət aldı 24 milyard ödədi


Tibbi Dərsliklər və Məqalələr | Açıq zədələnmələr. Yaralar\nAçıq zədələnmələr. Yaralar\nTibbi Dərsliklər və Məqalələr > Açıq zədələnmələr. Yaralar\nYer üzərində hər bir canlı, o cümlədən insanlar ömür boyu müxtəlif səbəblərdən zədələnmə və yaralanmalara məruz qalırlar. Dinc şəraitdə yaralar 96 % məişət, nəqliyyat və idman zədələnmələri zamanı törənir. Mexaniki təsirdən dəri və selikli qişaların eləcə də, onların altında yerləşən toxumaların və ayrı-ayrı üzvlərin tamlığının pozulmasına açıq zədələnmələr yaxud yara deyilir. Yaranın 3 əsas əlaməti var:\n• yara kənarının aralanması.\nAğrı hissiyatı yara nahiyəsində sinirlərin kəsilməsi və inkişaf edən toxumarası ödemlə sinir uclarının sıxılması nəticəsində meydana çıxır. Yara nahiyəsində ağrıların intensivliyi, davametmə müddəti və bədəndə törətdiyi dəyişikliklər ağrı reseptorlarının çox olmasından (dəri, büzdüm, sümgüslüyü, barmağın ucu) və iri sinir kötüklərinin zədələnməsindən asılıdır.\nQanaxma – zədə təsirindən toxumalardakı qan və linfa damarlarının divarının tamlığı pozulur və damardan axan qan linfa yara kanalı ilə dəri və selikli qişa səthinə axır. Zədələnmiş damarın anotomik qurluşundan və diametrindən asılı olaraq qanaxmanın intensivliyi zəif və ya güclü ola bilər. Məsələn; damar şəbəkəsi çox güclü olan nahiyələrdə (baş, sifət, boyun, əllər) iti alətlə vurulan yaralarda iri və orta damarların divarı zədələndikdə qanaxma güclü olur. Əzilmiş didilmiş yaralarda, hipotoniya vəziyyətində, magistral qan damarları sıxıldıqda qan zəif axır.\nYara kənarının aralanması – yaranın ölçüləri ilə təyin edilir. Yaranın böyük və kiçikliyi dərinin elastik liflərinin istiqamətindən də asılıdır. Dəridə yerləşən kobud lifli toxumalarının istiqamətinə (buna Langer xətti deyilir) paralel törənən kəsiklərdə yara kənarının aralanması kiçik, şaquli törənmiş kəsiklərdə isə yara kənarının aralalanması böyük olur. Dərinin bu xüsusiyyəti nəzərə alınaraq plastik və kosmetik cərrahlıqda kəsiklər langer xəttinə paralel, irinliklər açıldıqda isə yara kənarının aralanmasının geniş olması üçün kəsiklər Langer xəttinə şaquli aparılmalıdır.\nYaralar əmələgəlmə səbəblərinə, toxumaların xüsusiyyətinə, infeksiyalaşma ehtimalına, yara kanalının bədən boşluqlarına görə münasibətinə və s. görə təsnif olunur. Əmələ gəlməsinə görə bütün yaralar məqsədyönlü və təsadüfi yaralara bölünür.\nMəqsədyönlü yaralar da özləri 2 qrupa bölünür:\n• Tibbi yaralar və\n• kriminal yaralar.\nTibbi yaralar – müalicə və diaqnostika məqsədilə aseptik şəraitdə, tam ağrısızlaşdırma ilə aparılır və adətən birincili sağalır.\nKriminal yaralar müharibələr, qəsd, intihar və s. zaman yaranır.\nZədələnmiş toxumaların xüsusiyyətindən, zədələyici alətin növündən və yaraların quruluşundan asılı olaraq yaralar aşağıdakı növlərə bölünür: kəsilmiş, deşilmiş, əzilmiş, cırılmış, didilmiş, çapılmış, dişlənmiş, zəhərlənmiş, odlu silah, qarışıq, kombinə olunmuş və s.\nKəsilmiş yara – iti alətlə (bıçaq, ülgüc, şüşə və s.) törədilir. Belə yaraların ağzı və kənarı hamar olur? ətraf toxumların tamlığı pozulmur. Kəsilmiş yaralarda ağrı az, qanaxma güclü olur. Yara kənarının aralanmasının böyüklüyü kəsici alətin langer xəttinə münasibətindən asılıdır. Dərin kəsilmiş yaralarda iri damarlar, sinirlər və daxili üzvlər zədələnə bilir, səthi yaralar isə daha yüngül olur, birincili cərrahi işləndikdən sonra isə qısa müddətdə sağalır.\nDeşilmiş yara – Kəsici səthi kiçik olan iti əşyalarla (nizə, mismar, biz, şiş və s.) törədilir. Bu yaralarda yara kanalı ensiz olur, lakin çox dərinə keçir. Sinirlər kiçik bir sahədə zədələndiyi üçün ağrı az olur. Yara səthi kiçik olur, iri qan damarları adətən sürüşüb kənara çəkildikləri üçün qanaxma zəif olur, lakin dərin toxumalarda qan yığımı (hematoma) müşahidə olunur.\nƏzilmiş yara – küt əşyaların toxumalara təsirindən, yıxılmadan, avtomobil qəzası nəticəsində əmələ gəlir. Yaranın kənarı uzun sahə boyu zədələnir, didik-didik qanla örtülmüş olur. Əzilmiş yaralarda zədələnmə sahəsi geniş olduğu üçün ağrılar çox olur, xarici qanaxma çox olmur, yaranın kənarlarında qansızmalar, göyərmə və çürümüş yerlər müşahidə olunur. Əzilmiş yaralar ikincili sağalmaya daha çox meyillidirlər.\nCırılmış yara – çox güclü küt zərbənin iti bucaq altında bədən səthinə təsirindən əmələ gəlir. Geniş sahədə toxuma cırılıb, ayaqcıq üzərəndə yara kənarında dayanır. Cırılmış yaralar bəzən daxildən sınmış sümük qəlpələrinin dəri səthinə çıxması nəticəsində də əmələ gəlir.\nDidilmiş yara – digər yaralardan toxumaların böyük sahədə dağılması ilə fərqlənir. Əzələlər, vətərlər parçalanır. Bu yaralar infeksiyalaşmağa daha meylli olub, ikincili sağalır.\nÇapılmış yara – balta, xəncər, qılınc kimi alətlərlə vurulan zərbə nəticəsində əmələ gəlir. Sümüklər və daxili üzvlərin zədələnməsi xarakterikdir. Ağrı hissiyatı və qanaxma güclü olur. Zərbə vuran alət küt olarsa, qanaxma zəif olur, lakin toxumalarda çoxlu qansızma baş verir.\nDişlənmiş yaralar – heyvanların yaxud insanların dişləməsi nəticəsində törənir. Diş dibindəki çox saylı mikrobların toxumaya keçməsi yaranın infeksiyalaşması ehtimalını artırır. Dişlənmiş yaralarda yara səthinin kiçik olmasına baxmayaraq infeksion irinli ağırlaşmalara tez-tez təsadüf olunur. Dişlənmiş yaraları sahibsiz itlər törədərsə, quduzluq inkişaf edə bilər, odur ki, belə yaralarda quduzluq əleyhinə zərdab vurulmalıdır.\nZəhərlənmiş yaralar – zəhərli ilan dişləməsi, həşəratların sancması, kimyəvi, radioaktiv çirkləndiricilərin yara keçməsi nəticəsində yaranır. Burada yara əlamətlərindən çox orqanizmə keçən zəhər həlledici rol oynayır.\nOdlu silah yaraları – bu növ yaralarda 2 zədələnmə mərhələsi olur: yara kanalı və kanal boyu toxumaların travmatik nekrozu. Odlu silah yaraları güllə, qırma və qəlpə yaralarına bölünür. Odlu silah yaralarının əsas fərqləndirici amili onu törədən güllə və qəlpənin yüksək sürətə malik olmasıdır. Uçmağa başladığı andan güllə və qəlpə hədəfə çatana qədər öz enerjisini müəyyən qədər itirir. Toxumalar daxil olduqdan sonra toxuma müqavimətinə rast gələrək enerjisini toxumalara verərək onları dağıdır. Bəzən toxumlarda müqavimətə rast gəldikdə güllə istiqamətini dəyişir və yara kanalında aralanma əmələ gəlir. Yara kanalının quruluşuna görə odlu silah yaraları üç qrupa bölünür:\n1. Deşib keçən odlu silah yaraları – giriş və çıxış dəlikləri olur, gıriş dəliyi çıxış dəliyindən kiçik olur.\n2. Kor güllə yaraları – yara kanalının yalnız giriş dəliyi olur. Toxumaların müqavimətinə rast gələn güllə öz kinetik enerjisini tam itirdikdə yara kanalının dibində dayanır.\n3. Toxunub keçən yara – güllə dəri, dərialtı toxumalardan keçir. Bəzən hətta boşluqların divarını zədələyir, boşluğa isə keçmir.\nQəlpəli yara adətən çox saylı olur, yara kənarları cırılaraq yaraya paltar hissələri daxil ola bilir.\nQırma yaraları güllə yaralarından fərqli olaraq çox saylı giriş dəlikləri olur. Bütün qırmalar toxumalarda qalır. Yaxın məsafədən atılan qırma yarasında xeyli toxuma zədələndiyindən qanaxma da güclü olur.\nQarışıq yara – törədən amilin təsiri nəticəsində bir neçə yara növü: cırılmış-əzilmiş, kəsilmiş-deşilmiş birgə törənirlər.\nKombinə olunmuş yaralar – mexaniki törənmiş yaralara başqa amillər də təsir göstərərsə (yanıq, donma, kimyəvi maddə və s.) belə yaralar kombinə olumuş yaralar adlanır.\nYara kanalının bədən boşluqlarına münasibətinə görə yaralar daxili keçən və keçməyən olmaqla 2 qrupa bölünür.\nDaxilə keçən yara kanalı dəridən başlayıb boşluğu örtən qişaları (beynin sərt qişasını, plevranı, peritonu, oynaq kisəsini) keçib boşluqlara daxil olur. Beləliklə həyati vacib üzvlərin zədələnməsinə səbəb olur.\nDaxili keçməyən yaralar isə qorxulu deyil və yaranın birincili işlənməsi ilə sağalır.\nYaralar infeksiyalaşma ehtimalına görə 3 qrupa bölünür: aseptik, infeksiyalaşmış və ilimli yaralar.\nAseptik yaralar cərrahi əməliyyat otağında bütün aseptika qaydaları gözlənilməklə icra olunan cərrahi kəsiklərdir. Aseptika və antiseptika qaydaları gözlənmədən törənən bütün təsadüfi yaralar 3 gün müddətində təzə infeksiyalaşmış yara sayılır. Bu yaralara mikroblar yara törədilən alətlə, ətraf mühitdən, yaralanmışın paltarından, dərisindən keçir. Artıq infeksiyalaşmış yarada çoxlu miqdarda mikroblar, onların toksinləri, nekroza uğramış toxumalar, çoxlu iltihab mənşəli ifrazat və ümumi intoksikasiya əlamətləri artmağa başlayır ki, belə yaralar irinli yaralar hesab edilir.\nYara prosesının kliniki gedişi\nYara törədildiyi andan sağalana qədər yarada yerli və bütünlüklə bədəndə ümumi proseslər gedir. Ümumi reaksiya – yaralanmadan bilavasitə sora ilk 1-3 gün ərzində bədəndə fiziki, kimyəvi, bioloji dəyişiklər yaranır. Simpatik sinir sistemində oyanıqlıq törənir, qanda böyrək üstü vəzin qabıq maddəsinin hormonları artır. Zədəyə cavab olaraq bədən fəallaşır: hərarət artır, əsas mübadilə yüksəlir, zülalların, yağların, şəkərin parçalanması güclənir və bədən çəkisi azalır. Bu proseslər yalnız fəsadlaşmış yaralara aiddir. Ümumi reaksiyadan başqa yara səthindədə dəyişikliklər gedir və yara sağalmaya başlayır.\nYaranın sağalma prosesi 3 mərhələdə gedir: İltihab mərhələsi, regenerasiya mərhələsi, yara səthində çapıq toxumanın əmələ gəlməsi.\nİltihab mərhələsi – ilk 5 gündə yara divarında olan damarlarda dəyişiklər gedir. Yara səthində olan hüceyrələr məhv olur. Kapilyar qan dövranı pozulur. Hüceyrələrə oksigen çatmır, qələvi turşu müvazinəti dəyişir. Turşuluğun artması hesabına damarların keçiriciliyi artır və leykositlər, makrofaqlar damar divarından ətraf toxumaya, yara səthinə keçir. Beləliklə yaranın təmizlənməsinə şərait yaradır. Yara prosesinin fəsadsız gedişində iltihabı proseslər 5-6 günə sönür və regenerasiya mərhələsi başlayır.\nRegeneratsiya mərhələsi yaralanmanın 6-14 gününə qədər davam edir, yara toxumasında yeni birləşdirici toxuma hüceyrələri və yeni qan limfa damarları əmələ gəlməyə başlayır.\nÇapıq toxumanın əmələ gəlməsi yaralanmadan 15 gün keçdikdən sonra başlayıb 6 aya qədər davam edir. Yara kənarlarından hər tərəfdən epitel örtüyü yara səthini mərkəzinə doğru örtülür.\nYaranın sağalmasına xəstənin yaşı, bədən çəkisi, qidalanması, ikinci linfeksiyanın qoşulması, qan dövranın vəziyyəti, immun sistemin vəziyyəti, yanaşı gedən xronik xəstəliklər və iltihab əleyhinə qəbul edilən dərmanlar xeyli təsir göstərir.\nYaranın sağalma prosesi 3 növ olur: Yaranın birincili, ikincili, uzun müddətdə qartmaq altında sağalması.\nAseptika qaydaları gözlənilən bütün cərrahi və ilk 6 saat ərzində birincili cərrahi işlənməyə məruz qalmış təsadüfi yaralar birincili sağalır. Bu vaxt yaranın dərinliyindən aslı olmayaraq bir-birinə yapışan yara divarlartı arasında boşluq olmur, bir divardan digərinə keçən birləşdirici toxumadan ibarət atmalar yara kənarını yaxınlaşdırır və möhkəmləşdirir.\nYara divarı arasında fəaliyyət göstərən mikroblar, yad cisimlər, nekrotik toxumalar, linfa, qan və qan laxtaları birincili sağalma prosesinin pozulmasına səbəb olur və belə yaralar ikincili sağalırlar. Yaranın ikincili sağalması 3 mərhələdə gedir. Birinci mərhələdə iltihab əlamətləri daha çox olur, yaranın təmizlənməsi ləng gedir. Yaranın dibindən başlayaraq bütün yara səthi boyunca həyat fəaliyyətinin itirmiş toxumalar yaradan qopub bədənə sorulur. Yara səthi ölmüş toxumalardan təmizləndikdən sonra onların yerində böyük boşluq – canlı toxuma çatmamazlığı yaranır. Beləliklə həmin boşluğu dolduran və yaşamağa qabiliyyəti olan yeni dənəvər toxuma əmələ gəlməyə başlayır.\nYaranın uzun müddətə qartmaq altında sağalmasının mahiyyəti – yara səthini qan linfa və toxuma mayesinin qurumasından, zülalın isə pıxtalaşıb qartmaq kimi yara səthini örtməsindən ibarətdir. Kiçik yara səthləri (dəridə sıyrıntı, epidermisin qopması, yanıq) qartmaq altında sağalır. Qartmaq infeksiyanın yara səthinə düşməsinin qarşısını alır, qartmaq altında yara səthi epitel hüceyrələr ilə örtülür və qartmaq öz-özünə aralanıb düşür.\nBütün yaraların müalicə prinsipi bir qaydada aparılır. Ilk yardım zamanı 3 əsas şərtə mütləq əməl olunmalıdır: travmatik şokun qarşısı alınmalı, qanaxma dərhal dayandırılmalı, yara infeksiyadan mühafizə olunmalıdır.\nYaralanma zamanı travmatik şokuna təhlükə yaranarsa yara üzərinə aseptik sarğı qoyub, zədə nahiyəsində hərəkəti mədudlaşdırmaq, ağrı kəsicilər vermək və yaralını xəstəxanaya çatdırmaq lazımdır. Müalicə orqanizmin bütün sistem və üzvlərinin, xususilə zədələnmiş üzvün funksiyasının bərpasına yönəldilməlidir.\nQanaxmanı dayandırmaq üçün turna qoyulması, barmaqla arteriyanın sıxılması, sıxıcı sarğı qoyulması, yaranaın taponadası, damara sıxıcı qoyulması, müvəqqəti şuntlama və s. metodlardan istifadə olunur.\nYaranın infeksiyalşmasının qarşısını almaq üçün ilk yardım göstərilərkən bütün aseptika və antiseptika qaydalarına əməl olunmalı, yaranın kənarları antiseptiklərlə (yod, spirt) silinməli yaranın üzərinə aseptik sarğı qoyulmalıdır.\nYaralanmalar zamanı təxirəsalınmaz tədbirlərdən biri də kəskin tənəffüs çatmamazlığının qarşısının alınmasıdır. Yaralar zamanı tənəffüs yolunun qusuntu kütləsi, qan laxtası, seliklə mexaniki qapanması tənəffüsün pozulmasına, hipoksiyaya və ölümə səbəb ola bilər. Ona görə də tənəffüs yolu onu qapayan mexaniki səbəblərdən azad edilməlidir.\nYaraların yerli müalicəsində yara kənarları aralanmalı, yara boşluğuna yığılan möhtəviyyat, ölmüş toxumalar xaric edilməlidir. Bu məqsədlə yaraya yağlı məlhəm və antiseptiklər deyil, suda həll olmuş, antiseptiklərlə isladılmış tənzif parça yeridilməlidir. Regeneratsiya mərhələsində yara səthini örtən yeni dənəvər toxumanı qorumaq və onun inkişafını sürətləndirmək üçün məlhəmli sarğılardan (sintomisin, solkoseril, Vişnevski ) istifadə olunur.\nÇapıqlaşma mərhələsində isə əmələ gələn epitel hüceyrələri məlhəmli sarğıların köməyi ilə əlavə zədələrdən qorunmalı və fiziki amillərin köməyi ilə möhkəmləndirilməlidir.\nFiziki amillərlə müalicə\nIlkin mərhələdə yarada olan kəskin iltihab əlamətlərini, ödemi, ağrını azaltmaq, leykositlərin faqositar aktivliyini artırmaq məqsədilə yara səthinə yüksək tezlikli və ultrabənövşəyi şüalar verilməlidir.\nAntibiotiklər, agrıkəsicilər və fermentlər elktrofarez və fonoforez vasitəsi ilə təyin edilməlidir.\nEpitelizasiyanı sürətləndirmək üçün yara səthinə ultrabənövşəyi şüalar və lazer şüalandırılması lazımdır.\nDamarların genişləndirilməsi yeni sınır liflərinin inkişafı və çapığın ölçülərinin azalması üçün yara maqnit sahəsinin təsiri vacibdir.\nXəstələrin hiperbarik oksigen kameralarında 1-2 saat saxlanılması yara dərinliyində regenerasiyanı sürətləndirir.\nYaraların ümumi müalicəsi bir neçə istiqamətdə aparılır. Bunlara antibakterial müalicə, intoksikasiya əleyhinə müalicə (venadaxilinə izotonik məhlullar, toksinləri bədəndən xaric olunmasını sürətləndirmək üçün sidikqovucular, plazmasorbsiya və s.) immun sistemin möhkəmləndirilmasi, simptomatik müalicə (analgetiklər, hərarəti salan dərmanlar) aiddir. Əgər orqanizmdə yanaşı gedən xronik xəstəlik varsa (məs: şəkərli diabet) onlara qarşı mübarizə də labüddür.\nPeritonit-Periton qişasının (qarın boşluğunun daxildən, qarın boşluğu orqanlarını xaricdən örtən qişa) iltihabı xəstəliyi\nPlevrit-Plevranın (döş qəfəsini daxildən, döş qəfəsi üzvlərini xaricdən örtən təbəqə) iltihabı və onun boşluğunda maye əmələ gəlməsi ilə müşayət olunan iltihabı xəstəlik\nOsteomielit-Sümük və sümük iliyinin iltihabı xəstəliyi\nÖdem-Hüceyrəarası mayedə normadan artıq qan plazmasının toplanması\nHematoma-Qanın damar xaricinə çıxaraq, toxuma arasına, orqan və boşluqlara toplanması\nHemorragik maye-Eksudat mayesinin tərkibində qanın olması\nUremiya-Qanda sidiyin müəyyən olması\nTravmatik nevrit-Travma nəticəsində periferik sinir liflərinin zədələnməsi\nAmputasiya-Ətrafın, yaxud hər hansı digər orqanın periferik hissəsini kəsilməsindən ibarət cərrahi əməliyyat\nQapalı zədələnmələr. Travmatik toksikoz (uzun müddətli sıxılma sindiromu)


baza | TechNet.Az\n: Xayala İslamova\n: baza, Oracle, SQL,\nSQL anlayışı Müasir dövrdə SQL-proqramlaşdırma dilləri arasında ən vacib və ən lazımlı dillərdən sayılır. Belə ki, VBİS (Verilənlər Bazasının İdarəetmə Sistemləri)- MySQL, PostreSQL, və Microsoft SQL Server istifadəsi geniş yayılmışdır, hətta VBİS SQLite Android və Apple mobil cihazlarında da böyük əhəmiyyət kəsb edir. System R və İBM – bu dildən (VBİS R) ilk olaraq 1974-cü ...\nVerilənlər bazası, məlumat bazası yoxsa informasiya bazası?\n: baza, database, informasiya, məlumat, verilənlər,\nSalam Dostlar, Bugünkü məqalədə çox aktual bir məsələni araşdırmağa və aydınlıq gətirməyə çalışacağam. Bildiyiniz kimi ölkəmizin İKT sahəsində ən mühüm problemlərindən biri mövcud olan terminlərin Azərbaycan dilinə düzgün tərcümə edilməməsidir. Bəzən terminlər hərfi mənada tərcümə edilir, bəzən isə terminlərdə olan mənalar ifadə olunur və bununla da mətndə olan əsas fikri formalaşdırmağa cəhd edilir. Bu istiqamətdə ...


Madonnanın yeni sevgilisi kimdir? – Yenicag.Az\nAna Səhifə Maqazin Madonnanın yeni sevgilisi kimdir?\nMadonnanın yeni sevgilisi kimdir?\nAydın Cavadlı – Noyabr 24, 2014 - 23:45\nMəşhur Amerika müğənnisi Madonna alman opera müğənnisi, tenor Yonas Kaufmanla görüşməyə başlayıb.\nQazetin yazdığına görə, onlar Londonda fotosərgidə görüşüblər. Madonna Kaufmanı onun yeni albomunda iştirak etməyə dəvət edib. Nəşr yazır ki, apreldə Kaufman arvadı opera müğənnisi Marqaret Yosviqlə ayrılıb. Bu arada Madonnada bu ilin başlanğıcında 26 yaşlı holland rəqqas Timor Steffensomla münasibətlərini dayandırıb.\nMadonnanın indiki sevgilisi onun əvvəlki kişilərindən fərqlənir. Yonas Kaufman onlardan əhəmiyyətli dərəcədə daha yaşlıdır. Madonnadan on yaş kiçik olan Kaufmanın 46 yaşı var. Keçən il Bavariya dövlət operasının solisti adını alan Kaufman indi Münhendə yaşayır.\nİlham Əliyev Azərbaycan qadınlarını təltif edib – SİYAHI


Nümunənin reyestr kodu : SD0302000019\nKeçmişdə Azərbaycanda baş geyimlərinin bir qismini dairəvi şəkildə hazırlanan, ancaq başın ortasını tutan fəs təşkil etmişdir. Fəs adlanan kişi baş geyiminin adı bu papaq növünün daha geniş istifadə olunduğu Mərakeşin Fəs şəhərinin adından götürülmüşdür. Fəs yundan, mahuddan və zərif keçədən kəsik konus formasında hazırlanır, təpə hissəsində qara, gümüşü, qızılı və ya göy rəngli 10-15 sm. uzunluğunda hörmə qotazı olurdu. Əyanlar təbəqəsinə mənsub olanların fəsinin qotazı, bir qayda olaraq, qiymətli daş-qaş və muncuqlarla bəzədilirdi. Sonralar fəsi papaqçılar həm də bahalı ipək parçalardan astarlı tikirdilər. Fəsin yan çevrəsi bəzədilmir, ağız yanlarına köbə tutulur, qübbəsi isə tikmə naxışlarla bəzədilirdi. Fəsi ya başa qoyandan sonra onun üstündən çalma dolanır, ya da onu başa müstəqil şəkildə qoyurdular.\nBaş geyimi kimi fəs hasilə gətirildiyi materialın növünə (yun və mahud parça, ən zərif keçə, ipək parça), rənginə (qara, qırmızı, yaşıl, göy, bənövşəyi və s.) bir-birindən fərqlənirdi.\nFəsdən baş geyimi kimi nə vaxtdan istifadə edilməsi tarixi məlum deyildir. Sənətşünas S.Y.Sadıxova miniatür nümunələrinə əsasən dini zümrə geyimlərini araşdırarkən qeyd edir ki, din xadimləri başlarına keçədən və ya yundan kəsik konus formasında fəs adlanan dairəvi papaq qoyandan sonra, ətrafına yaşıl çalma dolayardılar. Bu məlumatdan aydın olur ki, fəs orta əsrlərdən baş geyimləri sırasında olmuşdur. Kişi baş geyimi olmaq etibarilə daha çox Mərakeş, Misir, Türkiyə və Qərbi Asiya ölkələrində geyinilirdi. Fəs, həmçinin Albaniya və Yunanıstanın da bəzi bölgələrində kişi milli geyimlərinin tərkibinə daxil edilmişdi. Qərbi Ermənistanın əhalisi, xüsusilə onun Ban, Baspurakan şəhərlərinin əhalisi qırmızı keçədən qara qotazlı tikilən fəsə üstünlük verirdilər. Serbiyada qocalar göy və bənövşəyi rəngli fəs qoyardılar. Bütün hallarda burada fəsin üstündən baş sarığı dolanar, ucları peysər hissədə düyünlənib aşağı sallanardı. Kilikiyada fəsin üstündən bir neçə sarıq vurulardı. Burada gənclərin fəsinin qotazı adətən uzun olub, çiyinə qədər çatırdı. Bəzən qotaz əvəzinə fəsin qübbəsinə gümüşdən bəzəklər bənd edərdilər.\nİtaliyada fəs baş geyimi 1853-1856-cı illərin Krım müharibəsindən sonra bersalyerlər arasında, İtaliya-Türkiyə müharibəsinin təsiri altında isə “qaraköynəklilər” arasında yayılmışdı. Faşizm dövründə – 1920-1940-cı illərdə qara rəngli fəs bu hərəkatın əsas simvollarından biri olmuşdur. Misirdə fəs 1950-ci ilə qədər qorunub saxlanmışdır. Fəsdən Krımda yaşayan Krım tatarları da istifadə etmişdilər. Ən yaxşı fəsin Tunisdə hazırlandığı məlumdur. Onun fabrik üsulu ilə istehsalı və Şərq ölkələrinə ixracı təcrübəsi daha çox Saksoniya, Çexiya, Moraviya, Cənubi Fransa və İsveçrəyə məxsus olmuşdur.\nFəs keçmiş Osmanlı imperiyası və ondan asılı olan ölkələrin şəhər əhalisi və kənd ziyalıları arasında geniş dəbdə olmuşdur. Gənclər əsasən qırmızı və ya yaşıl rəngli, yaşlılar isə qara və ya tünd rəngli fəs gəzdirərdilər. Bir faktı da qeyd edək ki, 1826-cı ildən 1925-ci ilə qədər qırmızı rəngli fəs Osmanlı ordusunun zabit-çinovnik və əsgər heyətinin baş geyim forması olmuşdur. M.K.Atatürk tərəfindən keçirilmiş “şlyapa inqilabı” nəticəsində fəs Avropa şlyapası ilə əvəz edilmişdir. Xatırladaq ki, Avropa geyim dəbinə maraq hələ Sultan II Mahmudun dövründən (1808-1839) başlasa da, çox maraqlıdır ki, fəs baş geyimi kimi XX əsrin əvvəllərinə qədər dəyişilməz qalmışdır. Azərbaycana gəldikdə isə, xatırladaq ki, fəs Azərbaycanda o qədər də populyar baş geyimi olmamışdır. Əvvəllər dini zümrəyə xas baş geyimi olsa da, XX əsrin əvvəllərindən etibarən Azərbaycanda ziyalılar və mötəbər şəxslər arasında başlarına fəs qoyanlara ara-sıra təsadüf edilərmiş. Onu ən çox Türkiyədə təhsil alıb qayıdan ziyalılar başlarına qoyardılar.


Xətai Bağırov: "Qalib gəlmək üçün səfərbər olacağıq” Sportarena.az\nXətai Bağırov: "Qalib gəlmək üçün səfərbər olacağıq”\nSportarena.az 13 Oktyabr 2017 , 17:37\nUEFA kubokunun əsas mərhələsində mübarəz aparan “Araz” “Mostar” və “St Andreus” komandaları ilə görüşdən qalib ayrılaraq turnir cədvəlinin vahid lideri olub.\nSportarena.az xəbər verir ki, təmsilçimiz son oyununu sabah Rumıniya çempionu “Deva”ya qarşı keçirəcək. Arxada qalan hər iki oyunla bağlı “Araz”ın hücumçusu Xətai Bağırov Azərbaycan Futzal Federasiyasının rəsmi Feysbuk səhifəsinə açıqlama verib:\n“Mostar”la oyunda erkən qol vurduq, amma bosniyalılar hesabı bərabərləşdirməyi bacardılar. Bu qol sanki onları həvəsləndirdi, ardını gətirmək üçün cəhdlər etdilər. Ancaq fasiləyə qədər istədiyimiz nəticəni əldə etdik və ikinci hissədə də bunu qorumağa çalışdıq.\n“Mostar”la oyundan fərqli olaraq ikinci qarşılaşmaya yaxşı başlamadıq. Nəticədə qapımızdan ardıcıl 2 top buraxdıq. Səhvlərimizin çox olduğu oyunun ikinci hissəsinin əvvəlində hesabda önə keçməyi bacardıq. Bundan sonrakı dəqiqlərdə bu üstünlüyümüzü qorumağa çalışdıq. Sonda məqsədimizə çatdıq və ikinci matçı da xal itkisinə yol vermədən başa vurduq.\nTəbii ki, “Deva” ilə oyunda da ancaq qələbə qazanmaq üçün mübarizə aparacağıq. Bilirik ki, meyda sahibi komanda bu amildən maksimum istifadə etməyə çalışacaq. Üstəlik, vərəqə cəzalısı olan Maykon da bizə kömək edə bilməyəcək. Buna baxmayaraq, qalib gəlmək üçün səfərbər olacağıq”.\nÇempionlar Liqası: “Araz” mübarizəyə ilkin mərhələdən başlayacaq\nAzərbaycanı Çempionlar Liqasında "Araz" futzal klubu təmsil edəcək\nJoze Alesio: "Bizi qarşıda daha çətin sınaq gözləyir"\nAFFA millinin baş məşqçisi ilə yeni müqavilə bağlamağa qərar verdi\nMillimizin baş məşqçisi hesabat verdi\nFutzal millimizin Slovakiya ilə oyun üçün heyəti açıqlandı - SİYAHI\n“Hər iki oyundan qalib ayrılsaq, daha yaxşı olar” - Joze Alesio\nYığmamızın son iki oyun üçün heyəti açıqlandı\nEmin Kürdov: “Məsələni Slovakiyada həll etmək istəyirik”\n7. Tokio-2020: Güləşçimiz Elis Monolova medal şansını saxladı\n8. "Qarabağ" AEL-lə oyuna hazırlaşır - FOTOLAR\n9. Tokio-2020-də bürünc medal qazanan idmançımız Bakıya gəldi - FOTO\n10. Boksçumuz Tokio-2020-ni bürünc medalla tərk edir


20:12 09.12.2018 (Yenilənib 19:55 09.12.2018)\nYan-İv Le Drian Trampın Fransanın daxili işlərinə qarışmamasını istəyib\nBAKI, 9 dekabr — Sputnik. Fransanın xarici işlər naziri Yan-İv Le Drian ABŞ prezidenti Donald Trampın sosial media vasitəsilə verdiyi açıqlamaya sərt reaksiya bildirib.\nSputnik Azərbaycan Rusiya mətbuatına istinadla xəbər verir ki, nazir Trampın Fransanın daxili işlərinə qarışmamasını istəyib.\nTramp Fransada baş qaldıran “Sarı jiletlilər” nümayişləri ilə bağlı “Paris İqlim Müqaviləsi Fransaya yaramır. Fransada “Trampı sevirik” deyə bağırırlar. Mən də Fransanı sevirəm” sözlərini yazmışdı.\nBu, ABŞ prezidentinin Fransanın hansı addım atmalı olduğu ilə bağlı ikinci belə münasibət bildirməsi olub.\nLe Drian isə “Biz Amerikanın daxili siyasətində iştirak etmirik. İstəyirik ki, Amerika da bizim işimizə qarışmasın. Bunu Donald Trampa mən deyirəm və bunu prezident Emmanuil Makron deyir: Bizim millətimizi rahat buraxın” deyib.\ncavab, Donald Tramp, ABŞ, Fransa\nTramp tərcüməçinin işinə sərt reaksiya verdi - VİDEO\nTramp özünə yeni general tapdı


Haqqımızda | Bank Respublika\nÜnvan: Bakı ş., D.Əliyeva küç. 243\nD.Əliyeva küç. 243\nBank Respublika öz fəaliyyətini 22 may 1992-ci il tarixində Azərbaycan Respublikasının Mərkəzi Bankın lisenziyası əsasında fəaliyyətə başlayıb və bu illər ərzində Azərbaycanın mühüm banklarından birinə çevirilib.\nBank 22 may 1992-ci il tarixində fəaliyyətə başlayıb\nBank geniş spektr maliyyə xidmətləri göstərir\nBank gecə-gündüz 24/7 rejimində işləyir\nBankın missiyası və strateji baxışı\nBiz Azərbaycan bank sektorunun mühüm iştirakçısıyiq və ölkənin maliyyə sabitliyinin dəstəklənilməsini prioritet hesab edirik.\nBiz Azərbaycan vətəndaşlarına onların maliyyə imkanlarını reallaşdırmaqda köməklik göstəririk.\nBiz Azərbaycan şirkətlərinə cəmiyyətimiz üçün dəyərli olmaq istiqamətində yardım edirik.\nMüştəri və əməkdaşlarımız Bankın ən dəyərli kapitalıdır.\nBankın strateji hədəfləri:\n“Bank Respublika” ASC-nın əsas strateji hədəfləri Kiçik və Orta biznes həmçinin, Mikro kreditləşmə sahələrində lider bank olaraq, riteyl bankçılıq sahəsində ilk 5 bank sırasında öz mövqeyini qoruyub saxlamaqdır.\nHazırda Bank Respublika müştərilərə müxtəlif növ bank xidmətləri göstərir\nHesablaşma-Kassa xidməti Kreditlər Əmanətlər Plastik Kartlar Pul Köçürmələri Rəqəmsal Bankçılıq Bank Seyfləri\nBankın əsas vəzifələri\nBank Respublika müştərilərlə əlaqələrini onlara maksimal dərəcədə faydalı olmaq prinsipi əsasında qurur. Bu həm Bankın sloqanında – “Sizə faydalı”, həm də fəaliyyətində və konkret xidmətlərində öz əksini tapır. Bankın mühüm məqsədlərindən biri müştəri xidməti keyfiyyətinin daimi olaraq artırmaq, göstərilən xidmətləri genişləndirmək və şərtlərini yaxşılaşdırmaqdır.\nBankın müştəriləri sırasında sənaye, telekommunikasiya, nəqliyyat, tikinti, kənd təsərrüfatı, ticarət və xidmət sahəsində fəaliyyət göstərən çoxlu şirkətlər və təşkilatlar mövcuddur. Bankın xidmətlərindən eləcə də on minlərlə fərdi müştərilər istifadə edir.\nBank Respublika müxtəlif beynəlxalq və xarici maliyyə təşkilatları ilə sıx əməkdaşlıq edir və bu əməkdaşlığın əsas istiqamətlərindən biri də sahibkarlığın kreditləşdirilməsi və ticarətin maliyyələşdirilməsi üzrə müxtəlif proqramların həyata keçirilməsidir. Ümumilikdə bu proqramlar üzrə Bank Respublika üçün 200 mln. ABŞ dollarından çox məbləğdə kredit xətləri ayrılmışdır və bu daha sərfəli şərtlərlə uzunmüddətli biznes kreditləri vermək və ticarətin maliyyələşdirilməsi üzrə xidmətləri göstərmək üçün Bankın imkanlarını genişləndirmişdir.\nBank Respublika aşağıdakı təşkilatların üzvüdür\nƏmanətlərin Sığortalanması fondunun\nAzərbaycan Banklar Assosiasiyasının Prezidiumu\nAzərbaycan Sahibkarların Milli Konfederasiyası\nABŞ-ın Azərbaycandakı Ticari Palatası (AMCHAM)


Amerikalı yazıçının azərbaycanca yeni kitabı işıq üzü görüb\nEv Ədəbiyyat Amerikalı yazıçının azərbaycanca yeni kitabı işıq üzü görüb\nMəşhur Amerika yazıçısı Tomas Vulfun “Ölüm – məğrur qardaş” povesti azərbaycanca işıq üzü görüb.\nƏsər kitab şəklində “Qanun” nəşriyyatında çap olunub. Bu barədə Novator məlumat yayıb.\nPovesti dilimizə yazıçı, tərcüməçi Nəriman Əbdülrəhmanlı çevirib.\n“Ölüm – məğrur qardaş” povestində heyrətamiz enerji, nəfəs kəsən təhkiyə, Vulf qələminə məxsus gözlənilməz dönüşlər diqqəti çəkir.\nPovest ömründə dörd insanın ölümünü görmüş qəhrəmanın yaşantılarını oxucuya çatdırır. Sən demə, həyatda miskin, təsadüfi, lüzumsuz və məğrur ölümlər də varmış, insan qismətinə hansı ölümün düşəcəyini bilmir.\n“Böyük şəhərdə ölümün üzünü artıq üç dəfə görmüşdüm, ötən yaz yenidən görməli oldum. Bir dəfə gecə – həmin il zülmətin nəhəng küçəsiylə sürünə-sürünə yaşadığım dəlisov, sərxoş, heydən düşmüş gecələrin səhərdən-axşamacan, axşamdan-səhərəcən sürən dəyişikliyində – metroda insanın necə öldüyünü gördüm…”\nBu il “Qanun” nəşriyyatı Tomas Vulfun “Evinə bax, Mələk” romanını da çap edib.\n“Evinə bax, Mələk”də cərəyan edən hadisələr yazıçının həyatına çox yaxın olduğundan bu romanı avtobioqrafik də adlandırmaq olar.\nƏsər sadəcə Tomas Vulfun tərcümeyi-halıyla bağlı hadisələr zənciri deyil, həm də onun duyğularının, ruhi yaşantılarının, sevgi və nifrətinin, vətənə bağlılığının və ondan qaçmasının, ən nəhayət, yazıçının yaradıcılıq əzablarının ifadəsidir.\nƏdəbi tənqidin yüksək qiymət verdiyi “Evinə bax, Mələk” romanı Vulfun vətənində qalmaqala səbəb olmuşdu, çünki əsərdə öz prototiplərini görən Eşvill sakinləri bunu özlərinə həqarət kimi qəbul etmişdilər.\n“Evinə bax, Mələk” romanını tərcüməçi, yazar Nadir Qocabəyli dilimizə çevirib.\nHər iki kitab – “Ölüm – məğrur qardaş” və “Evinə bax, Mələk” artıq satışdadır.\nƏvvəlki məqaləMilli Şura şəhidlər üçün ödəmələrin artırılmasını tələb edir – azı 20 min dollar\nNövbəti məqalədə”Azadlıq” qəzetinin redaksiyasından oğurluq edilib\nGender problemləri ilə məşğul olan bir sıra QHT rəhbərləri parlament seçkiləri zamanı seçki məntəqəsində müşahidəçi Jalə Bayramovaya qarşı zorakılıq aktı ilə bağlı prezident İlham...\nAzərbaycanın “Buta Airways” loukosteri hazırda İrana uçuş cədvəlini ləğv etməyi planlaşdırmır. Bu barədə bu gün AZAL QSC-nin mətbuat xidməti bildirib. “Buta Airways” Bakı-Tehran-Bakı istiqamətində gündəlik...\nQızılın sürətlə bahalaşması davam edir\nCamal Əli Gürcüstandan deportasiya olunub\nQaxda daşqın olub, evləri su basıb


Mərmər və Qranit idxal necə\nMərmər və Qranit və ya hər hansı digər təbii daş İthalat çox yaxşı iş. tikinti və infrastruktur inkişaf Natural Stones ehtiyac həmişə var. Bu ebedi iş, belə ki, çox yaxşı seçim hesab edə bilər. Natural Stones ixrac çoxu Hindistan tərəfindən aparılır, çini, Braziliya, hinduşka & İtaliya. Çin və Braziliya ixrac Granite, Türkiyə və İtaliya ixrac mərmər, Hindistan mərmər və qranit həm ixrac isə.\nArtıq ölkədə Mərmər və Qranit İthalat varsa, Siz Hindistan mərmər və qranit əhəmiyyətini bilməlidir. Indian Granite and Marble rəng gözəllik, Verity, uyuşqanlıq və qiymətləri çox rəqabətli. Hindistan daha çox məhsul ixrac 100 Natural Stones növləri. This includes Marble, qranit, Sandstone, əhəng daşı, və SLATESTONE. Indian Granite və Indian Marble ucuzdur, gözəl və uzunmüddətli möhkəm materialları, dünyada məşhur olan, Siz Hindistan Natural Stones İthalat yeni iş başlaya bilərsiniz.\nYerli Market Anlaşma\nMüxtəlif bazarlarda ehtiyaclarını müxtəlif növləri var. Siz sahəsində məşhur qranit və mərmər haqqında bir az araşdırma edə bilərsiniz. Orada mərmər və qranit ocaqları minlərlə dünyada və hər karxana daş bir növ istehsal. Belə ki, tədqiqat bir az etmək üçün bazarda olan ən satılır materiallar ki.\nSiz həmçinin hər hansı bir yerli Fabricator ziyarət və ona ən məşhur materialları xahiş edə bilər. ümumən, fabricators də bir potensial yeni müştəri əldə kömək edəcək birbaşa bir neçə yerli Fabricators ziyarət qranit idxal etmir. fabricator gələcəkdə sizə almaq bilər, belə ki, qranit və mərmər bir neçə yerli Fabricators ziyarət yaxşıdır. Siz həmçinin bazarda müxtəlif məşhur rəng anlamaq üçün bizim ən populyar qranit və ən məşhur mərmər blog bilərsiniz.\nİndi məşhur materialların bir fikir var, Bu materiallar ilk idxal olunmalıdır müəyyən etmək üçün vaxt. Biz bir konteyner materialların müxtəlif növ qarışdırmaqla bir üstünlük vermək. You can select up to 5 materials in one container load. Biz bizim daş etmək 5 müxtəlif obyektləri, belə ki, bir konteyner yük bilər ki, materialların ki, başa əvvəl bizə müraciət edin.\nÖlçülər və qalınlığı seçilməsi\nmərmər və qranit ölçüləri müxtəlif növ mövcuddur, ölçüləri plitələr ola bilər, plitələr, abidələri. də, məhsulları müxtəlif qalınlığı mövcuddur, belə rəng yekunlaşdırır sonra ölçüsü yekunlaşdırmaq və həmçinin qalınlığı lazımdır. You can get an idea about the size and thickness from fabricators as well.\nsifariş əvvəl, Siz bilərlər minimum və maksimum miqdarı bir konteyner anlamaq lazımdır. vahid qiyməti Free On Board əsasında hesablanır. vahid qiyməti yerli nəqliyyat daxildir, loading və qablaşdırma ittihamlar. Belə ki, minimum miqdarı qiymətləri əks var. Siz xüsusi ölçüləri üçün tələb olunan minimum miqdarı üçün bizimlə müzakirə edə bilərsiniz, qalınlıq, və materiallar.\nSiz pulsuz On Board əsasında material əldə olduğundan, Siz Ocean və yerli nəqliyyat ittihamlar tapmaq lazımdır. Siz okean yük ittihamlar tapmaq üçün hər hansı tanınmış ekspeditor agentliyi və ya göndərmə xətti müraciət edə bilərsiniz. Bu vaxt, Sizin ölkədə yük ittihamlar və xüsusi rəsmiləşdirilməsi ittihamlar agent təyin edə bilər.\nLanding dəyəri hesablayın\nSiz okean yük, o cümlədən bütün ittihamlar yekunlaşdırmaq bilər, terminal ittihamlar, xüsusi rəsmiləşdirilməsi ittihamlar, Sizin Stockyard və yerli vergi qədər nəqliyyat ittihamlar. Bu konteyner İthalat xərcləri haqqında bir fikir verəcək. bütün ittihamları hesablamaq sonra, İdxal Vahidi tərəfindən bölmək. Bu Square Feet və ya Square Meter və ya bəzi hallarda hətta Pieces ola bilər. Bu Unit başına açılış dəyərinin bir fikir verəcək.\nMarket qiymətləri ilə Landing qiyməti müqayisə\nİndi siz vahidi açılış dəyəri var. Siz satış bazar qiymətləri ilə müqayisə edə bilərsiniz. satış bazar qiymətləri eniş dəyəri daha yüksək olmalıdır.\nSatış Qiymət qərar\nSiz açılış dəyəri adekvat margin əlavə edə bilərsiniz. aşağı qaydalarından saxlamaq şirkətlər var və yüksək qaydalarından saxlamaq şirkətlər də var, belə ki, sizin bazar trend üzrə satış qiyməti qərar. Bu bazar tendensiyaları kimi olmalıdır.\nindi, Siz Popular Colors var, Ölçülər, maddi qalınlığı və açılış qiyməti. Siz İdxal faktiki prosesi geri almaq lazımdır. Biz materialları və kəmiyyət kimi müxtəlif ödəmə şərtlərlə satmaq. aşağıdakı General ödəniş şərtləri var:\nKredit kartı (Paypal)\navans + qəbul Pay\nBiz də müxtəlif şəraitdən asılı olaraq sənədləri qarşı Cash material təmin.\nÖdəniş müddəti maddi hər şeyi başa sonra, Siz sifariş edə bilərsiniz. sifariş başa rəng və miqdarda asılıdır. Biz etmək üçün adekvat resursları 40-45 ayda qablar.\nSizin üçün tamamlandığında, Siz yoxlama üçün getmək bilər. Nəzarət mövcud aşağıdakı növləri var\nFactory Inspection (Sizin material şəkillər verərək Factory müfəttişləri tərəfindən Inspection)\n3rd Party Inspection (Siz keyfiyyətini yoxlamaq üçün hər hansı bir üçüncü tərəf təyin edə bilər)\nSelf Inspection (Siz keyfiyyətli özünüzü yoxlamaq üçün bitki səfər planlaşdırırıq bilər)\nmaddi keyfiyyətinin yoxlanılması sonra, Siz göndərmə agent konteyner üçün sifariş edə bilərsiniz, o ixracatçı boş konteyner təmin edə bilər. Siz yük ekspeditor Açıq Top və ya Box qablar əldə edə bilərsiniz. Siz həmişə müxtəlif provayderlər ilə okean yük qiymət danışıqlar lazımdır.\nLoading və Təftiş Packing\nPacking hər hansı ixrac və ya idxal yükün ən mühüm hissələrindən biridir. Packing müxtəlif müştərilərin tələblərinə uyğun olaraq həyata keçirilir, Sizin qablaşdırma standartları və qablaşdırma şəkillər üçün müraciət edin. ümumən, ixracatçı yükləmə şəkillər edir. Təbii daş kövrək materialları kimi Packing mükəmməl olmalıdır, Düzgün dolu əgər onlar qıra bilər.\nSiz sifariş başa bir dəfə bütün göndərmə təlimat təmin etməlidir. Siz həmişə dəqiqləşməsi əvvəl müxtəlif sənədlərin layihələri üçün xahiş etməlidir. layihələrində dəyişikliklər sizə çox başa bilər bir çox və sənəd hər hansı bir səhv başa. Bu ümumi sənədlərdir, Siz yoxlamaq lazımdır :\nMənşə sertifikatı (Form A)\nGSP (Seçilmiş ölkələr üçün)\nbu sənədlərin layihələrini almaq, Sizin gömrük rəsmiləşdirilməsi agent göstərmək, və dəyişiklik üçün heç bir şübhə tələb olduqda.\ngöndərmə edə bilər 1 gün 60 gün hedef asılı olaraq, general göndərmə gün aşağıdakı kimidir :\nŞərqi Asiya – 2 gün 15 Days\nAvstraliya – 20-28 Days\nAvropa – 25-35 Days\nŞimali Afrika – 25-35 Days\nAmericas – 45-60 Days\nOcean Transport limanından limanına dəyişə bilər, belə ki, sizin müştəri törətməkdə əvvəl əvvəlcədən sizin yük provayderinizlə yoxlayın, və saxlamaq 8-10 əlavə gün.\nSizin ödəniş şərtləri yerinə yetirdikdən sonra, Əgər belə Lading Bill kimi bütün sənədləri əldə edə bilərsiniz, GSP, Faktura və s., birbaşa və ya bank sənədləri əldə edə bilərsiniz. sənədlər sizin ehtiyac uyğun olaraq edilir, əgər kontrol edin.\nsənədlər əldə etdikdən sonra, Siz agent verə bilər. Sizin agent sizin gömrük zəruri tələblərə və ya hər hansı digər agentliyi yerinə yetirdikdən sonra konteyner azad edəcək.\nSizin Stockyard da Material qəbul\ndavamlı təqib-up və izleme çox gün sonra, indi sizin Stockyard konteyner var. açın və yükləmə və qablaşdırma müvafiq olmadığını kontrol. onu boşaltmaq və ölçmə və digər keyfiyyət yoxlama kontrol. İndi müştərilərə maddi satmaq və növbəti sifariş üçün hazırlamaq bilər.\nBu məqalə İstəsəniz, Kingdom.


Naxçıvan Turizm İnformasiya Mərkəzi - “Naxçıvan qədim oğuz yurdudur” mövzusunda tədbir keçirilib\n“Naxçıvan qədim oğuz yurdudur” mövzusunda tədbir keçirilib\nNəşr edilib 12.03.2018 07:51\nMartın 9-da Kəngərli Rayon Mədəniyyət Evində “Naxçıvan İslam Mədəniyyətinin Paytaxtı - 2018” devizi altında Kəngərli Rayon Mədəniyyət və Turizm Şöbəsinin tabeliyində olan müəssisələrin gəncləri üçün “Naxçıvan qədim oğuz yurdudur” mövzusunda tədbir keçirilib.\nTədbirdə əvvəlcə Naxçıvan Muxtar Respublikası Mədəniyyət və Turizm Nazirliyinin təhsil müəssisələri ilə iş üzrə baş məsləhətçisi Kənan Tağızadə çıxış edərək bildirib ki, belə tədbirlərin keçirilməsində əsas məqsəd muxtar respublikamızın mədəniyyətini və turizm potensialını gənclərə tanıtmaqdır. Bu tədbirlər həm də gənclərin imkanlarından istifadə etməklə qədim diyarımızın mədəniyyəti, tarixi abidələrini, turizm imkanlarını geniş təbliğ etməkdir.\nQeyd olunub ki, son illər muxtar respublikamızda mədəniyyətin inkişafı, tarix və mədəniyyət abidələrinin bərpası, təmiri, turizmin inkişafı üçün böyük işlər görülüb, mühüm dövlət sənədləri imzalanıb. Naxçıvan Muxtar Respublikası Ali Məclisi Sədrinin 31 yanvar 2018-ci il tarixli Sərəncamı ilə təsdiq edilmiş “2018-2022-ci illərdə Naxçıvan Muxtar Respublikasında turizmin inkişafına dair Dövlət Proqramı” bu sahəyə diqqət və qayğının ifadəsi olmaqla qarşımızda geniş imkanlar açır.\nVurğulanıb ki, Naxçıvan şəhərinin 2018-ci il üçün Azərbaycanın Gənclər Paytaxtı seçilməsi də gənclərimizi mədəni və ictimai həyatda fəal olmağa ruhlandırmışdır. Gənclərimiz internetdə reallaşdırılan istənilən mədəniyyət və turizm layihəsini müəyyən olunmuş dəyərlərə istinad edərək həyata keçirməlidirlər. Öz ölkəsinin tarixini, mətbəxini, abidələrini, xalq yaradıcılığını təbliğ etmək mədəniyyətin və turizmin qarşısında duran mühüm vəzifələrdən biridir. Bu sahədə təbliğat işinin düzgün qurulmasında gənclər fəal iştirak etməlidirlər. Qədim diyarımızı təbliğ etmək, tanıtmaq üçün geniş imkanlarımız vardır.\nNazirliyin Mədəniyyət üzrə Elmi-Metodik Mərkəzinin direktoru Səyyar Məmmədov “Naxçıvan qədim oğuz yurdudur” mövzusunda çıxışında qeyd edib ki, oğuz tayfaları Azərbaycan xalqının formalaşmasında fəal iştirak etmişdir. Bu günkü dilimiz də türk dillərinin oğuz dilləri qrupuna daxildir. Naxçıvanda qədim oğuzların toponimlərini yaşadan yerlər də mövcuddur. Qədim “Kitabi Dədə Qorqud” dastanlarında adı çəkilən yer adlarına Naxçıvan ərazisində də rast gəlinməsi bunu sübut edir. Son illər oğuz tayfalarının Naxçıvanda yaşaması ilə bağlı maraqlı tədqiqatlar aparılmış və kitablar yazılmışdır. Aparılan tədqiqatlar sübut edir ki, bu ərazidə qədimdən oğuz tayfaları məskunlaşmış və yaşamışlar. Tarixi mənbələrdə oğuzlar haqqında maraqlı mənbələrə rast gəlinir.\nTədbirin sonunda “Sarı gəlin” sənədli filmi nümayiş etdirilmişdir.